cyanic-selkie/wikianc huggingface dataset:
ഗോൾഡി ഹോൺ
അഭിനേതാക്കളായ ഒലിവർ ഹഡ്‌സൺ, കേറ്റ് ഹഡ്‌സൺ, വ്യാറ്റ് റസ്സൽ എന്നിവരുടെ അമ്മയായ ഹോണിന് നിലവിൽ 1983 മുതൽ കുർട്ട് റസ്സലുമായി അടുത്ത ബന്ധമുണ്ട്. 2003-ൽ അവർ നിരാലംബരായ കുട്ടികൾക്ക് വിദ്യാഭ്യാസം നൽകുന്നതിനുള്ള 'ദ ഹോൺ ഫൗണ്ടേഷൻ' സ്ഥാപിച്ചു.
ജി.എച്ച്.എസ്.എസ്. വെണ്ണല
എറണാകുളം ജില്ലയിലെ വെണ്ണലയിൽ സ്ഥിതി ചെയ്യുന്ന ഒരു സർക്കാർ വിദ്യാലയമാണ് '''ജി.എച്ച്.എസ്.എസ്. വെണ്ണല''' (ഗവൺമെന്റ് ഹയർ സെക്കണ്ടറി സ്കൂൾ വെണ്ണല). 1907ൽ ആണ് ഈ വിദ്യാലയം ആരംഭിച്ചത്. സംസ്ഥാന ഗവണ്മെന്റിന്റെ പാഠ്യക്രമമനുസരിച്ച് മലയാളത്തിലും ഇംഗ്ലീഷിലുമാണ് ഇവിടെ അദ്ധ്യയനം നടത്തിപ്പോരുന്നത്.
വർഗ്ഗം:എറണാകുളം ജില്ലയിലെ വിദ്യാലയങ്ങൾ
ഫ്രാങ്ക് ഹാൻ ദേശീയോദ്യാനം
ഫ്രാങ്ക് ഹാൻ ദേശീയോദ്യാനം പടിഞ്ഞാറൻ ആസ്ത്രേലിയയിൽ സ്ഥിതിചെയ്യുന്ന ഒരു ദേശീയോദ്യാനമാണ്. തലസ്ഥാനമായ പെർത്തിന്റെ കിഴക്കു-തെക്കുകിഴക്കായി 428 കിലോമീറ്റർ അകലെയായി ഗ്രേസ് തടാകത്തിന്റെ തീരത്തായാണ് ഈ ദേശീയോദ്യാനത്തിന്റെ സ്ഥാനം. ഈ ജില്ലയുടെ ആദ്യത്തെ പര്യവേക്ഷകനായ ഫ്രാങ്ക് ഹാന്നിന്റെ പേരിൽ നിന്നാണ് ദേശീയോദ്യാനത്തിന് ഈ പേരു ലഭിക്കുന്നത്. കാലങ്ങൾക്കനുസരിച്ച് പൂക്കുന്ന വനപുഷ്പങ്ങൾ ഉൾപ്പെടെയുള്ള രു വിപുലമായ ശ്രേണിയിലുള്ള സസ്യങ്ങൾ ഈ ദേശീയോദ്യാനത്തിൽ ഉൾപ്പെടുന്നു.
1970 ഒക്റ്റോബർ 30 നാണ് ഈ ദേശീയോദ്യാനത്തിന് ഔദ്യോഗികമായി പേരിടുന്നത്.
അവലംബം
വർഗ്ഗം:ഐ.യു.സി.എൻ. വർഗ്ഗം II
സ്പൈഡർ-മാൻ: ഫാർ ഫ്രം ഹോം
മാർവൽ കോമിക്‌സ് കഥാപാത്രമായ സ്‌പൈഡർ-മാൻ മുഖ്യകഥാപാത്രമായി 2019 ൽ പുറത്തിറങ്ങിയ ഒരു അമേരിക്കൻ സൂപ്പർഹീറോ ചലച്ചിത്രമാണ് സ്‌പൈഡർമാൻ: ഫാർ ഫ്രം ഹോം. കൊളംബിയ പിക്ചേഴ്‌സും മാർവൽ സ്റ്റുഡിയോയും ഒത്തുചേർന്നു നിർമ്മിച്ച ഈ ചലച്ചിത്രം സോണി പിക്ചേഴ്‌സാണ് റിലീസ് ചെയ്തത്. മാർവൽ സിനിമാറ്റിക് യൂണിവേഴ്സിൻറെ (എംസിയു) ഇരുപത്തിമൂന്നാമത്തെ ചലച്ചിത്രമായ ഇത് 2017 ൽ പുറത്തിറങ്ങിയ സ്പൈഡർ മാൻ: ഹോംകമിംഗ് എന്ന ചിത്രത്തിൻറെ അനുബന്ധമാണ്. ക്രിസ് മക്കെന്ന, എറിക് സോമ്മേഴ്സ് എന്നിവർ ചേർന്നു രചിച്ച ഈ ചിത്രം ജോൺ വാട്ട്സ് ആണ് സംവിധാനം ചെയ്തത്. ടോം ഹോളണ്ട് (പീറ്റർ പാർക്കർ / സ്പൈഡർമാൻ) നായകനായ ഈ ചിത്രത്തിലെ മറ്റു കഥാപാത്രങ്ങളെ സാമുവൽ എൽ. ജാക്സൺ, സെൻഡായ, കോബി സ്മൽഡേർസ്, ജോൺ ഫാവ്റ്യൂ, ജെ.ബി. സ്മൂവ്, ജേക്കബ് ബാറ്റെലോൺ, മാർട്ടിൻ സ്റ്റാർ, മാരിസ ടോമി, ജേക്ക് ഗില്ലെൻഹാൾ എന്നിവർ അവതരിപ്പിച്ചു.
അവലംബം
വർഗ്ഗം:2019-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ
അമൃതം പൊടി
നിർമ്മാണം
ഗോതമ്പ്, നിലക്കടല, സോയബീൻ, പഞ്ചസാര എന്നിവ ചേർന്ന അമൃതം പൊടി വികസിപ്പിച്ചെടുത്തത് കാസർക്കോട് കേന്ദ്ര തോട്ടവിള ഗവേഷണ കേന്ദ്രത്തിന്റെ നേതൃത്വത്തിലാണ്. ജില്ലാ കുടുംബശ്രീ മിഷൻ മുഖേനയാണ് ഇപ്പോൾ ഇതിന്റെ നിർമ്മാണം. സാധാരണ പഞ്ചസാരക്ക് പകരം തേങ്ങയിൽ നിന്നും ഉൽപാദിപ്പിക്കുന്ന പഞ്ചസാരയാണ് ഇതിൽ ചേർക്കുന്നത്. വളരെ ഹെൽത്തി ആയ ഈ ഉല്പന്നം വീട്ടിൽ തയ്യാറാക്കുന്ന എല്ലാ പലഹാരങ്ങളിലും ഒന്നോ രണ്ടോ ടീസ്പൂൺ ചേർത്ത് മുതിർന്ന കുട്ടികൾക്കും കൊടുക്കാം. ഏഴു മാസം മുതൽ കുട്ടികൾക്ക് കുറുക്കായും നൽകാവുന്നതാണ്.
വിതരണം
ആറുമാസം തൊട്ട് മൂന്നുവയസ്സുവരെയുള്ള കുഞ്ഞുങ്ങൾക്ക് ഐ.സി.ഡി.എസ് അങ്കണവാടികൾ മുഖേനയാണ് സൗജന്യമായി അമൃതം പൊടി വിതരണം ചെയ്യുന്നത്. 'സമ്പുഷ്ട കേരളം' പദ്ധതിയുടെ ഭാഗമായി അമൃതം ന്യൂട്രീമിക്സിന്റെ രുചി വർധിപ്പിക്കാനുള്ള ഗവേഷണങ്ങൾ നടന്നുവരുന്നു.
അവലംബം
വർഗ്ഗം:കേരളത്തിലെ ഭക്ഷ്യവിഭവങ്ങൾ
ക്യാംസ്കാനർ
ചിത്രങ്ങൾ സ്കാൻ ചെയ്യുന്നതിനായി ഉപയോഗിക്കുന്ന ഒരു ചൈനീസ് മൊബൈൽ ആപ്ലിക്കേഷൻ ആണ് ക്യാംസ്കാനർ. 2011 - ൽ ആദ്യമായി പുറത്തിറങ്ങിയ ഈ ആപ്ലിക്കേഷൻ ആൻഡ്രോയ്ഡ്, ഐ.ഒ.എസ് എന്നീ ഓപ്പറേറ്റിങ് സിസ്റ്റങ്ങളിലാണ് ലഭ്യമാകുന്നത്. ചിത്രങ്ങൾ 'സ്കാൻ' ചെയ്യുന്നതിനും (മൊബൈൽ ഉപയോഗിച്ച് ചിത്രമെടുത്തുകൊണ്ട്) തുടർന്ന് അതിനെ JPEG അല്ലെങ്കിൽ PDF ഫയൽ ഫോർമാറ്റുകളിലേക്ക് പരിവർത്തിപ്പിക്കാനുമുള്ള സേവനങ്ങളാണ് ക്യാംസ്കാനർ നൽകുന്നത്. ഗൂഗിൾ പ്ലേ സ്റ്റോറിലും ആപ്പ് സ്റ്റോറിലും ഈ ആപ്ലിക്കേഷൻ ലഭ്യമാണ്. ഫ്രീമിയം മോഡലിനെ ആസ്പദമാക്കി നിർമിച്ചിട്ടുള്ള ഈ ആപ്പിന് പരസ്യങ്ങൾ കൂടി ഉൾപ്പെടുന്ന സൗജന്യ പതിപ്പും അധിക സേവനങ്ങളുള്ള പ്രീമിയം പതിപ്പുമാണ് നിലവിലുള്ളത്.
2020 - ലെ കോവിഡ് കാലത്ത് ലഭ്യമാക്കിയ സേവനങ്ങൾ
കോവിഡ് - 19 രോഗവ്യാപനത്തെ തുടർന്ന് പല രാജ്യങ്ങളിലും കർഫ്യൂ പ്രഖ്യാപിച്ചതിനെ തുടർന്ന് 2020 ഏപ്രിൽ 20 - ന് അധികമായ പണം ഈടാക്കാതെ തന്നെ 'റിമോട്ട് ഡെലിവറി' എന്ന സേവനം വിദ്യാർത്ഥികൾക്കും അധ്യാപകർക്കുമായി തുറന്നുകൊടുത്തു. വിദ്യാർത്ഥികൾക്ക് പ്രവർത്തനങ്ങളുടെ രേഖകളും എഴുത്തുകളുമൊക്കെ സ്കാൻ ചെയ്യാനും, പിശകുകൾ തിരുത്താനും, ഡോക്യുമെന്റുകളെ ഓൺലൈൻ ആയി തന്നെ പരിഷ്കരിക്കാനും, അധ്യാപകർക്ക് പഠനസാമഗ്രികൾ പി.ഡി.എഫ് ഫയലുകളായോ വേർഡ് പ്രോസസ്സർ ഫയലുകളായോ മാറ്റുവാനും, തടസ്സങ്ങൾ കൂടാതെ അസൈൻമെന്റുകൾ ശേഖരിക്കാനും പരിശോധിക്കാനുമുള്ള സവിശേഷതകളായിരുന്നു ഈ സേവനത്തിൽ ലഭ്യമാക്കിയിരുന്നത്.
കാസ്പെർസ്കി ലാബ്
2019 ഓഗസ്റ്റ് 27 - ന്, റഷ്യൻ സൈബർ സുരക്ഷാ കമ്പനിയായ കാസ്പെർസ്കി ലാബ്, ക്യാംസ്കാനറിന്റെ പുതിയ ആൻഡ്രോയ്ഡ് പതിപ്പുകളിൽ ട്രോജൻ ഡ്രോപ്പർ ഉൾക്കൊള്ളുന്ന ഒരു പരസ്യ ലൈബ്രറി കണ്ടെത്തിയിരുന്നു. ക്യാംസ്കാനർ കൂടാതെ ചൈനീസ് മൊബൈലുകളിൽ 'പ്രീ-ഇൻസ്റ്റാൾ' ചെയ്ത് ലഭിക്കുന്ന പല ആപ്ലിക്കേഷനുകളിലും ഇതേ ലൈബ്രറി കണ്ടെത്തിയിരുന്നു. ഈ പരസ്യ ലൈബ്രറി, ഒരു സിപ് ഫയലിനെ ഡിക്രിപ്റ്റ് ചെയ്യുകയും തുടർന്ന് ഹാക്കർമാർ നിയന്ത്രിക്കുന്ന അധിക ഫയലുകൾ ഇന്റർനെറ്റിൽ നിന്ന് ഡൗൺലോഡ് ചെയ്യുകയും ചെയ്യുന്നു. ഇതുവഴി ഹാക്കർമാർക്ക് മൊബൈൽ നിയന്ത്രിക്കാനുള്ള അവസരം ലഭിക്കുകയും മറ്റ് പരസ്യങ്ങൾ പ്രദർശിപ്പിക്കാനും സബ്സ്ക്രിപ്ഷനുകൾക്കായുള്ള ഓൺലൈൻ പണമിടപാടുകൾ നടത്തുന്നതിനും വരെയുള്ള അവസരം ലഭിക്കുകയും ചെയ്യുന്നു. കാസ്പെർസ്കിയുടെ കണ്ടെത്തലുകളെ തുടർന്ന് ഗൂഗിൾ, പ്ലേ സ്റ്റോറിൽ നിന്ന് ഈ ആപ്ലിക്കേഷൻ പിൻവലിക്കുകയുണ്ടായി. ശേഷം 2019 സെപ്റ്റംബർ 5 - ന് ഈ പരസ്യ ലൈബ്രറി ഒഴിവാക്കിക്കൊണ്ടുള്ള പരിഷ്കരിച്ച പതിപ്പ് ഗൂഗിൾ പ്ലേ സ്റ്റോറിൽ പുറത്തിറക്കി.
ഇന്ത്യയിൽ
2020 ജൂൺ മാസത്തിൽ, സ്വകാര്യതാ പ്രശ്നങ്ങൾ ചൂണ്ടിക്കാട്ടിക്കൊണ്ട് ഭാരത സർക്കാർ, ക്യാംസ്കാനർ ഉൾപ്പെടെ 58 ആപ്ലിക്കേഷനുകൾ ഇന്ത്യയിൽ നിരോധിക്കുകയുണ്ടായി.
അവലംബം
വർഗ്ഗം:ആപ്ലിക്കേഷൻ സോഫ്റ്റ്‌വെയർ വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ
ട്രാവൻകൂർ മെഡിസിറ്റി മെഡിക്കൽ കോളേജ്
കൊല്ലം ജില്ലയിലെ ഒരു സ്വകാര്യ (സ്വാശ്രയ) മെഡിക്കൽ കോളേജ് ആണ് ട്രാവൻകൂർ മെഡിസിറ്റി മെഡിക്കൽ കോളേജ്. ഉമയനല്ലൂരിൽ കൊല്ലം ബൈപാസിന്റെ വശത്തായാണു കോളേജ് സ്ഥിതി ചെയ്യുന്നത്. കൊല്ലം മെഡിക്കൽ ട്രസ്റ്റിന്റെ ഉടമസ്ഥതയിലുള്ള ആശുപത്രി 2008ലാണു സ്ഥാപിക്കപ്പെട്ടത്. ആരോഗ്യ സർവ്വകലായിൽ അഫിലിയേറ്റ് ചെയ്യപ്പെട്ട മെഡിക്കൽ കോളേജ് ഐ.എസ്.ഓ 9000 അംഗീകാരം നേടിയിട്ടുണ്ട്.
അവലംബം
വർഗ്ഗം:കൊല്ലം ജില്ലയിലെ മെഡിക്കൽ കോളേജുകൾ
കാറഡുക്ക
കാറഡുക്കകേരളത്തിലെ വടക്കൻ ജില്ലയായ കാസർഗോഡ് ജില്ലയിലെ ഒരു മലയോര പ്രദേശമാണ്. ഇത് ഈ സ്ഥലം ഉൾപ്പെട്ട ഒരു ഗ്രാമപഞ്ചായത്തിന്റെ പേരുമാണ്. കാറഡുക്ക പഞ്ചായത്തിന്റെ പതിനാലാം വാർഡാണ് കാറഡുക്ക. വാർഡു മെംബർ: തമ്പാൻ. എം കാടകം എന്നും ഈ സ്ഥലത്തിനു പേരുണ്ട്.
ചരിത്രം
സ്വാതന്ത്ര്യ സമരത്തിലെ കാടകം സത്യഗ്രഹം ഇവിടെ നടന്നു.
ഭൂപ്രകൃതി
പശ്ചിമഘട്ടത്തിന്റെ വടക്കൻഭാഗത്തെ ചെറുകുന്നുകൾ ചേർന്ന പ്രദേശം. കുറ്റിക്കാടുകളും വെളിംപ്രദേശങ്ങളും. കുറുക്കൻ, കാട്ടുപന്നി, അണ്ണാൻ, മിക്ക പക്ഷികളും ഇവിടെയുണ്ട്. അപൂവ്വയിനം ഓർക്കിഡുകളും പാറമുള്ള് തുടങ്ങിയ അനേകം തനതുസസ്യങ്ങളും ഇവിടെക്കാണാം. പലതും അന്യം നിന്നുപോകാറായിട്ടുണ്ട്. മഴസമയത്തു മാത്രം നിറയുന്ന തോടുകളാണു കൂടുതൽ എങ്കിലും താഴ്ന്ന പ്രദേശങ്ങളിൽ ജലനിർഗ്ഗമനത്തിനായി തുരങ്കങ്ങൾ ഉണ്ടാക്കി ജലമെടുത്ത്, കവുങ്ങുകൃഷിനടത്തുന്നു. പൊതുവെ വരണ്ട പ്രദേശമായതിനാൽ പറങ്കിമാവ് പ്രധാന കൃഷിയാണ്. ആഴംകൂടിയ കിണറുകളാണ് ജലസ്രോതസ്സുകൾ.
പ്രധാന സ്ഥലങ്ങൾ
ശാന്തിനഗർ (പന്ത്രണ്ടാം മൈൽ), കാടകം
കലകൾ
തെയ്യം എന്ന അനുഷ്ഠാന കലാരൂപത്തിനു വളരെ പ്രാധാന്യമുള്ള പ്രദേശമാണിത്. ആയതിനാൽ ഇതിനു ചരിത്രാതീത പാരമ്പര്യമുണ്ട് എന്നു കരുതാം. രണ്ടോളം തെയ്യ താനങ്ങൾ ഇവിടെ സ്ഥിതിചെയ്യുന്നു. മുണ്ടോൾ ശ്രീ ദുർഗ്ഗാപരമേശ്വരി ക്ഷേത്രം കാറഡുക്കയിലെ പ്രധാന ക്ഷേത്രമാണ്.
ഗതാഗതം
കാസർഗോഡു നിന്നും 20 കിലോമീറ്റർ ഉണ്ട്. അടുത്ത റയിൽവേ സ്റ്റേഷൻ കാസർഗോഡ് ആണ്. ദേശീയപാതയായ 66 ഇതുവഴി കടന്നുപോകുന്നു. കാസർഗോഡ് - ജാൽസൂർ റോഡ് ആണിത്. ഇതുവഴി, കർണ്ണാടകയിലെ കുടകിലെ മഡിക്കേരിയിലെത്താം.
വിദ്യാഭ്യാസം
കാറഡുക്കയിൽ രണ്ട് സ്കൂളുകൾ ഉണ്ട്. വൊക്കേഷണൽ ജി. എച്ച്. എസ്.എസ്. കാറഡുക്കയും എ. എൽ. പി. എസ്. ചെന്നാംകോട് എന്നിവയാണ്.
കഴുത്തുപിരിയൻകിളി
മരംകൊത്തികളുടെ കുടുംബത്തിലെ ഒരു പക്ഷിയാണ് കഴുത്തുപിരിയൻകിളി   Eurasian wryneck. ഇതിന്റെ ശാസ്ത്രീയനാമം Jynx torquilla എന്നാണ്. ഇവയ്ക്ക് കഴുത്ത് 180 ഡിഗ്രി തിരിക്കാൻ പറ്റുന്നതു കൊണ്ടാണ് ഈ പേര് കിട്ടിയത്.
വിതരണം
ഇവ യൂറോപ്പ്, ഏഷ്യ എന്നിവിടങ്ങളിലെ മിതശീതോഷ്ണ പ്രദേശങ്ങളിൽ പ്രജനനം നടത്തുന്നു. തുറന്ന പ്രദേശങ്ങളിലും തോട്ടങ്ങളിലും മരങ്ങൾ ഉള്ളിടത്തും കാണുന്നു.
രൂപവിവരണം
ഈ പക്ഷിക്ക് 17 സെന്റീമീറ്റർ നീളമുണ്ട്. കൊക്കുകൾക്ക് നീളം കുറവാണ്. മുകൾവശത്ത് മങ്ങിയ തവിട്ടുനിറത്തിലുള്ള വരകളും കുത്തുകളും കറുത്തുതടിച്ച വരകളുമുണ്ട്. വണ്ണം കുറഞ്ഞ് നീളമുള്ള പക്ഷിയാണ് കഴുത്തുപിരിയൻകിളി.
ഭക്ഷണം
ഇവയുടെ പ്രധാനഭക്ഷണം നിലത്തും പൂതലിച്ച മരങ്ങളിലും കാണുന്ന ഉറുമ്പുകളും മറ്റു പ്രാണികളുമാണ്.
പ്രജനനം
ഇവ മെയ് മാസത്തിനും ജൂൺ മാസത്തിനും ഇടയ്ക്ക് വെളുത്ത 7 മുതൽ 10 മുട്ടകളിടും. കൂട്ടിൽ ശല്യപ്പെടുത്തിയാൽ കഴുത്ത് പാമ്പിനെ പോലെ പിരിച്ച് ചീറ്റുന്ന ശബ്ദമുണ്ടാക്കുന്നു. മരത്തിന്റെ പൊത്തുകളിലോ ചുവരിന്റെ വിടവുകളിലോ കരയിലോ മാളങ്ങളിലോ കൂട് ഉണ്ടാക്കുന്നു. മറ്റു പക്ഷികളുടെ മുട്ടയേയും കുഞ്ഞുങ്ങളേയും പുറത്തേക്കിട്ട് അവരുടെ കൂട് സ്വന്തമാക്കുകയും ചെയ്യാറുണ്ട്. കൂടുണ്ടാക്കുവാൻ വസ്തുക്കളൊന്നും ഉപയോഗിക്കുന്നില്ല. 7 -10 മുട്ടകളിടും. മങ്ങിയവെള്ള നിറമുള്ള മുട്ടകൾ, ഭാഗികമായി അതാര്യമാണ്. പൂവനും പിടയും അടയിരിക്കും. 12 ദിവസം കൊണ്ട് മുട്ടവിരിയുന്നു. 20 ദിവസംകൊണ്ട് കുഞ്ഞുങ്ങൾ പറക്കാറാകുന്നു.
ഈ പക്ഷിയെ 1758ൽ ‘’ stema Naturae ‘’യുടെ 10-മത്തെ പതിപ്പിൽ Carl Linnaeus ആണ് വിവരിച്ചത്.
വിവരണം
മരത്തിൽ ദ്വാരം ഉണ്ടാക്കിയല്ല, നാവുനീട്ടിയാണ് ഇര പിടിക്കുന്നത്. . സാധാരണ മരത്തിന്റെ ഉയരത്തിലുള്ള കൊമ്പിലാണ് ഇരിക്കുകയെങ്കിലും കുറ്റിക്കാടുകളിലും നിലത്തും ഇവയെ കാണാറുണ്ട്. നിലത്ത് ചാടിച്ചാടി നടന്നാണ് ഇര പിടിക്കുന്നത്.
നാങ്ങൽ ലുബാന
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് നാങ്ങൽ ലുബാന. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് നാങ്ങൽ ലുബാന സ്ഥിതിചെയ്യുന്നത്. നാങ്ങൽ ലുബാന വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് നാങ്ങൽ ലുബാന ൽ 958 വീടുകൾ ഉണ്ട്. ആകെ ജനസംഖ്യ 4318 ആണ്. ഇതിൽ 2192 പുരുഷന്മാരും 2126 സ്ത്രീകളും ഉൾപ്പെടുന്നു. നാങ്ങൽ ലുബാന ലെ സാക്ഷരതാ നിരക്ക് 74.41 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. നാങ്ങൽ ലുബാന ലെ 6 വയസ്സിനു താഴെയുള്ള കുട്ടികളുടെ എണ്ണം 456 ആണ്. ഇത് നാങ്ങൽ ലുബാന ലെ ആകെ ജനസംഖ്യയുടെ 10.56 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 1047 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 927 പുരുഷന്മാരും 120 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 82.43 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 36.1 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
നാങ്ങൽ ലുബാന ലെ 187 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ഫാമിലി ഗയ്
ഫാമിലി ഗൈ ഒരു അമേരിക്കൻ ആനിമേറ്റഡ് സിറ്റ്‌കോമാണ്, ആദ്യം ഫോക്‌സ് ബ്രോഡ്‌കാസ്റ്റിംഗ് കമ്പനിക്ക് വേണ്ടി സേത്ത് മക്‌ഫാർലെയ്‌ൻ വിഭാവനം ചെയ്ത് സൃഷ്‌ടിച്ചതാണ്. സൂപ്പർ ബൗൾ XXXIII ന് ശേഷം 1999 ജനുവരി 31 ന് പരമ്പര പ്രീമിയർ ചെയ്തു, ആദ്യ സീസണിന്റെ ബാക്കി ഭാഗങ്ങൾ രണ്ട് മാസത്തിന് ശേഷം, ഏപ്രിൽ 11, 1999 ന് ആരംഭിക്കുന്നു. മാതാപിതാക്കളായ പീറ്ററും ലോയിസും അടങ്ങുന്ന പ്രവർത്തനരഹിതമായ കുടുംബമായ ഗ്രിഫിൻസിനെ ചുറ്റിപ്പറ്റിയാണ് ഷോ കേന്ദ്രീകരിച്ചിരിക്കുന്നത്. അവരുടെ മക്കൾ, മെഗ്, ക്രിസ്, സ്റ്റീവി ; ഒപ്പം അവരുടെ നരവംശ വളർത്തുനായ ബ്രയാൻ. റോഡ് ഐലൻഡിലെ സാങ്കൽപ്പിക നഗരമായ ക്വാഹോഗിനെ കേന്ദ്രീകരിച്ച്, അമേരിക്കൻ സംസ്കാരത്തെ പലപ്പോഴും വിളക്കിച്ചേർക്കുന്ന മെറ്റാഫിക്‌ഷണൽ കട്ട്‌അവേ ഗാഗുകളുടെ രൂപത്തിൽ ഷോ അതിന്റെ നർമ്മം പ്രകടമാക്കുന്നു.
ദി ലൈഫ് ഓഫ് ലാറി, ലാറി ആൻഡ് സ്റ്റീവ് എന്നീ രണ്ട് ആനിമേറ്റഡ് സിനിമകൾ വികസിപ്പിച്ചതിന് ശേഷമാണ് മാക്ഫാർലെയ്ൻ ഈ കുടുംബത്തെ വികസിപ്പിച്ചത്. മാക്ഫാർലെയ്ൻ സിനിമകളിലെ നായകൻ ലാറിയെയും അവന്റെ നായ സ്റ്റീവിനെയും പുനർരൂപകൽപ്പന ചെയ്യുകയും യഥാക്രമം പീറ്റർ, ബ്രയാൻ എന്ന് പുനർനാമകരണം ചെയ്യുകയും ചെയ്തു.
ഇന്ത്യൻ എവറസ്റ്റ് പര്യവേഷണം 1965
1953 ൽ ന്യൂസീലൻഡുകാരനായ  എഡ്മണ്ട് ഹിലാരി യും ഷെർപ യായ  ടെൻസിങ് നോർഗേ യും ആദ്യമായി എവറസ്റ്റ് കൊടുമുടി കീഴടക്കിയതിന് ശേഷം ഈ കൊടുമുടി കീഴടക്കാൻ ഇന്ത്യ യുടെ ഭാഗത്തു നിന്നും ശ്രമങ്ങൾ ഉണ്ടായി.
എവറസ്റ്റ് കീഴടക്കാനുള്ള ആദ്യത്തെ ഇന്ത്യൻ പര്യവേഷണം 1960 ൽ ബ്രിഗേഡിയർ ഗ്യാൻ സിങ്ങിന്റെ നേതൃത്വത്തിലായിരുന്നു, ഇത് പരാജയപ്പെടുകയാണ് ഉണ്ടായത്. പര്യവേഷണത്തിലെ അംഗങ്ങളായ  കേണൽ  നരേന്ദ്രകുമാർ, സോനം  ഗ്യാറ്റ്‌സോ ,നവാങ് ഗോംബു ഷെർപ എന്നിവർ   കൊടുമുടിക്കു ഏകദേശം 700  അടി (223 മീറ്റർ ) താഴെ  28,300 അടി (8,625 മീറ്റർ) ഉയരം  വരെ എത്തി, പക്ഷേ വളരെ മോശം കാലാവസ്ഥ കാരണം അവർക്ക് ശ്രമം ഉപേക്ഷിച്ചു മടങ്ങേണ്ടി വന്നു.
രണ്ടാമത്തെ ഇന്ത്യൻ പര്യവേഷണം 1962 ൽ മേജർ ജോൺ ഡയസിന്റെ നേതൃത്വത്തിലായിരുന്നു, ഇതും  പരാജയപ്പെട്ടു. പര്യവേഷണത്തിലെ അംഗങ്ങളായ  ക്യാപ്റ്റൻ എം എസ് കോഹ്‌ലി,സോനം  ഗ്യാറ്റ്‌സോ, ഹരി  ദങ്ങ്  എന്നിവർ  കൊടുമുടിക്കു ഏകദേശം 400  അടി (128 മീറ്റർ ) താഴെ 28,600 അടി (8,720 മീറ്റർ) ഉയരം വരെ എത്തി, പക്ഷേ വളരെ മോശം കാലാവസ്ഥ കാരണം അവർക്കും  ശ്രമം ഉപേക്ഷിച്ചു മടങ്ങേണ്ടി വന്നു.
ഈ രണ്ട് പര്യവേഷണങ്ങളുടെയും ഭാഗമായിരുന്നു ക്യാപ്റ്റൻ എം എസ് കോഹ്‌ലി.
ആദ്യമായി എവറസ്റ്റ് കൊടുമുടി കീഴടക്കിയ ഇന്ത്യൻ എവറസ്റ്റ് പര്യവേഷണം ആണ്  ഇന്ത്യൻ ആർമി 1965 ൽ നടത്തിയ   ഇന്ത്യൻ എവറസ്റ്റ് പര്യവേഷണം 1965.
ചരിത്ര ദിനം 1965 മെയ് 20
1965 ൽ ക്യാപ്റ്റൻ എം എസ് കോഹ്‌ലി യുടെ നേതൃത്വത്തിൽ നടന്ന ഈ മൂന്നാം ഇന്ത്യൻ എവറസ്റ്റ് പര്യവേഷണത്തിൽ 21 പ്രധാന പര്യവേഷണ അംഗങ്ങളും 50  ഷെർപ കളും  ഉൾപ്പെട്ടിരുന്നു.കേണൽ  നരേന്ദ്രകുമാർ ആയിരുന്നു ഡെപ്യൂട്ടി ലീഡർ .ആദ്യ രണ്ടു പര്യവേഷണങ്ങളുടെയും ഭാഗമായിരുന്ന മലയാളിയായ സി. ബാലകൃഷ്ണൻ വയർലെസ്സ് ഓപ്പറേറ്റർ ആയി ഈ സംഘത്തിലും  ഉണ്ടായിരുന്നു. ഇന്ത്യൻ മൗണ്ടനീയറിങ് ഫൌണ്ടേഷൻ ആണ് ഈ ദൗത്യം സംഘടിപ്പിച്ചത്. ഫെബ്രുവരി 21 നു ഡൽഹി റെയിൽവേ സ്റ്റേഷനിൽ നിന്ന് യാത്ര തിരിച്ച സംഘം ഫെബ്രുവരി 24 നു ഇന്ത്യ- നേപ്പാൾ അതിർത്തിയായ  ബീഹാറിലെ ജയനഗർ റെയിൽവേ സ്റ്റേഷനിൽ എത്തി. ഈ ദൗത്യത്തിന് വേണ്ടി  ഭക്ഷ്യ സാധനങ്ങളും വസ്ത്രങ്ങളും ടെന്റുകളും ഓക്സിജൻ സിലിണ്ടറുകളും മഞ്ഞു മല കയറാനുള്ള ഉപകരണങ്ങളും അടക്കം 25 ടൺ സാധനങ്ങൾ ഇന്ത്യയിലെ വിവിധ ഭാഗങ്ങളിൽ നിന്ന്  ശേഖരിച്ചു ഇവിടെ എത്തിച്ചു  .സ്ത്രീകൾ അടക്കമുള്ള 800 തൊഴിലാളികൾ തലച്ചുമടായി 25 ടൺ  സാധനങ്ങൾ ജയനഗർ റെയിൽവേ സ്റ്റേഷനിൽ നിന്ന്   ബെയ്‌സ് ക്യാമ്പിൽ എത്തിച്ചു.പ്രാരംഭ ശ്രമം ഏപ്രിൽ അവസാനത്തിലായിരുന്നു.മോശം കാലാവസ്ഥയെത്തുടർന്ന് അവർ ബേസ് ക്യാമ്പിൽ തിരിച്ചെത്തി മികച്ച കാലാവസ്ഥയ്ക്കായി 2 ആഴ്ച കാത്തിരുന്നു. മെയ് അവസാനത്തോടെ പര്യവേഷണത്തിന്റെ രണ്ടാം ശ്രമത്തിൽ ശ്രദ്ധേയമായ വിജയത്തോടെ കിരീടമണിഞ്ഞു, തുടർച്ചയായ  നാലു സംഘങ്ങളായി  ഒമ്പതു പേർ(എട്ടു ടീം അംഗങ്ങളും ഷെർപയായ ഫു ദൊർജീ ഷെർപയും ) എവറസ്റ്റ് കൊടുമുടി  കീഴടക്കി,.
ലോകത്തിലെ ഏറ്റവും ഉയരമുള്ള എവറസ്റ്റ് കൊടുമുടി  കീഴടക്കുന്ന നാലാമത്തെ രാജ്യം എന്ന നേട്ടം  ഭാരതം നേടി.
സ്വീകരണവും ബഹുമതികളും
1965-ലെ ഇന്ത്യൻ എവറസ്റ്റ് പര്യവേഷണത്തിന്റെ നേതാവായി ക്യാപ്റ്റൻ എം എസ് കോഹ്‌ലി അറിയപ്പെടുന്നു. ഒൻപത് മലകയറ്റക്കാർ  ഒരുമിച്ചു എവറസ്റ്റ് കൊടുമുടി  കീഴടക്കി ,  ഇന്ത്യ  ലോക റെക്കോർഡ് സൃഷ്ടിച്ചു. ഈ നേട്ടം രാജ്യത്തെ ആഹ്ലാദത്തിൽ ആറാടിച്ചു.ആളുകൾ തെരുവുകളിൽ നൃത്തം ചെയ്തു. ടീം നേപ്പാളിൽ നിന്ന് ഇന്ത്യയിലേക്ക് മടങ്ങിയപ്പോൾ എല്ലാ പ്രോട്ടോക്കോളുകളും ലംഘിച്ച് പ്രധാനമന്ത്രി ലാൽ ബഹാദൂർ ശാസ്ത്രി വിമാനത്താവളത്തിൽ സ്വീകരണത്തിന് നേതൃത്വം നൽകി. അഭൂതപൂർവമായ മറ്റൊരു നീക്കത്തിൽ, 21  അംഗ മുഴുവൻ ടീമിനും അർജുന അവാർഡും പര്യവേഷണത്തിന്റെ നേതാവായ ക്യാപ്റ്റൻ എം എസ് കോഹ്‌ലി  അടക്കം  3 പേർക്ക് പത്മ ഭൂഷണും എവറസ്റ്റ് കീഴടക്കിയ 9 പേരിൽ 8  അംഗങ്ങൾക്ക്  പത്മശ്രീ യും ഉടൻ പ്രഖ്യാപിച്ചു. ഈ നേട്ടത്തിന്റെ ഒരു മുഴുനീള ചിത്രം ശങ്കർ ജയ്കിഷന്റെ സംഗീതത്തിൽ നിർമിച്ചു  ഇന്ത്യയിലും വിദേശത്തും  പുറത്തിറക്കി. അത്ഭുതകരമായ നേട്ടത്തിന്റെ കഥ നിരവധി ദേശീയ പത്രങ്ങളിലും മാസികകളിലും നിറഞ്ഞു. ക്യാപ്റ്റൻ എം എസ് കോഹ്‌ലിയെ ചില അംഗങ്ങൾക്കൊപ്പം ബ്രസ്സൽസ്, പാരീസ്, ജനീവ, റോം എന്നിവിടങ്ങളിൽ സ്വീകരണം നൽകി അനുമോദിച്ചു. ടെൻസിങ് നോർഗേ ക്യാപ്റ്റൻ കോഹ്‌ലിയോടൊപ്പം നിരവധി രാജ്യങ്ങളിലേക്ക് പോയി. ഇന്ത്യയിൽ, മിക്കവാറും എല്ലാ സംസ്ഥാനങ്ങളിലെയും മുഖ്യമന്ത്രിമാർ ടീമിനെ അവരുടെ തലസ്ഥാനങ്ങളിലേക്ക് ക്ഷണിക്കുകയും ബഹുമാനിക്കുകയും ചെയ്തു.
പര്യവേഷണത്തിലെ ഷെർപ്പകൾ
പ്രമുഖ ഷെർപ്പകൾ
അവലംബം
വർഗ്ഗം:എവറസ്റ്റ് കീഴടക്കിയവർ വർഗ്ഗം:എവറസ്റ്റ്‌ കൊടുമുടി വർഗ്ഗം:പർവ്വതാരോഹകർ
ബദാം നിശാശലഭം
ഉണക്കമാങ്ങ, വെളുത്തുള്ളി, ധാന്യങ്ങൾ, ധാന്യോൽപ്പന്നങ്ങൾ, ഉണക്കപ്പഴങ്ങൾ തുടങ്ങിയവയിൽ കാണപ്പെടുന്ന ഒരിനം നിശാലഭമാണ് ബദാം നിശാശലഭം (Almond moth).
ത്രീ ഡോട്ട്സ്
സുഗീത് സംവിധാനം ചെയ്ത് 2013-ൽ പുറത്തിറങ്ങിയ ഒരു മലയാളം കോമഡി ത്രില്ലർ ചിത്രമാണ് 3 ഡോട്ട്സ്. നരേൻ, കൃഷ്ണകുമാർ, ജനനി അയ്യർ, ശ്രീധന്യ, അഞ്ജന മേനോൻ എന്നിവർക്കൊപ്പം കുഞ്ചാക്കോ ബോബൻ, ബിജു മേനോൻ, പ്രതാപ് കെ. പോത്തൻ എന്നിവരാണ് ചിത്രത്തിലെ പ്രധാന അഭിനേതാക്കൾ. ഓർഡിനറി ഫിലിംസിന്റെ ബാനറിൽ സതീഷ് ബി സതീഷും സുഗീതും ചേർന്നാണ് 3 ഡോട്ട്സ് നിർമ്മിക്കുന്നത്.
കഥാംശം
വിഷ്ണു, പപ്പൻ, ലൂയിസ് എന്നിവർ മൂന്ന് മുൻ കുറ്റവാളികളാണ്, അവർ പപ്പന്റെ വാസസ്ഥലത്ത് ഒരുമിച്ച് താമസിക്കുന്നു, ജയിലിൽ അടയ്ക്കുന്നതിന് മുമ്പ് തങ്ങളുടെ ജീവിതം അവസാനിച്ച ഇടത്ത് നിന്ന് എടുക്കാൻ ശ്രമിക്കുന്നു. ജോലി കണ്ടെത്താനുള്ള നിരവധി ശ്രമങ്ങൾ പരാജയപ്പെട്ടതിന് ശേഷം, അവർ ജയിലിൽ കൗൺസിലറായിരുന്ന ഡോ. ഐസക്കിനോട് അപേക്ഷിക്കുന്നു. അവർ ഏതെങ്കിലും തരത്തിലുള്ള സ്വയം തൊഴിൽ പരിഗണിക്കണമെന്നും താൻ അവരെ പിന്തുണയ്ക്കുമെന്നും അദ്ദേഹം നിർദ്ദേശിക്കുന്നു. വിഷ്ണു പാപ്പാന്റെ ഓമ്‌നി ആംബുലൻസാക്കി മാറ്റുന്നു. പപ്പൻ ഒരു പ്ലേസ്‌കൂൾ നടത്തുന്നു, ലൂയിസ് അയൽവാസിയായ വിധവയായ ഗ്രേസ് നടത്തുന്ന ഡ്രൈവിംഗ് സ്‌കൂളിൽ ജോലി ചെയ്യുന്നു. എന്നാൽ ഡോ. ഐസക്കിന് അവരെ പിന്തുണയ്ക്കുന്നതിൽ മറ്റ് ചില ഉദ്ദേശ്യങ്ങളുണ്ട്, ഇത് കഥയുടെ കാതൽ രൂപപ്പെടുത്തുന്നു.
ബാഹ്യ ലിങ്കുകൾ
വർഗ്ഗം:2013-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ വർഗ്ഗം:കുഞ്ചാക്കോ ബോബൻ അഭിനയിച്ച ചലച്ചിത്രങ്ങൾ വർഗ്ഗം:സുഗീത് സംവിധാനം ചെയ്ത ചലച്ചിത്രങ്ങൾ വർഗ്ഗം:വി. സാജൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ഫൈസൽ അലി കാമറ ചലിപ്പിച്ച ചലച്ചിത്രങ്ങൾ വർഗ്ഗം:വിദ്യാസാഗർ സംഗീതം നൽകിയ ചിത്രങ്ങൾ
പോർട്രയിറ്റ് ഓഫ് ലോറെൻസോ സൈബോ
ചരിത്രം
റോമിൽ താമസിച്ചിരുന്ന സമയത്ത് പാർമിജിയാനിനോ ഈ ചിത്രം പൂർത്തിയാക്കിയതായി അവസാന നവോത്ഥാന കലാ ജീവചരിത്രകാരൻ ജോർജിയോ വസാരി ഈ പെയിന്റിംഗിനെ പരാമർശിക്കുന്നു. ലോറൻസോ സൈബോ മാർപ്പാപ്പയുടെ കാവൽക്കാരുടെ ക്യാപ്റ്റനും കർദിനാൾ ഇന്നസെൻസോ സൈബോയുടെ സഹോദരനുമായിരുന്നു. അക്കാലത്ത് 23/24 ആയിരുന്നു പെയിന്റിംഗിന്റെ താഴത്തെ ഭാഗത്തെ ഒരു ലിഖിതത്തിൽ "ലോറൻഷ്യസ് സൈബോ മാർച്ചിയോ മാസാ അറ്റ്ക് ഫെറന്റില്ലി എംഡിഎക്സ്എക്സ്ഐഐഐ " എന്ന് വ്യക്തമാക്കിയിരിക്കുന്നു. 1523 തീയതി പൊതുവെ ലിഖിതം ചേർത്ത അജ്ഞാതന്റെ തെറ്റായി കണക്കാക്കപ്പെടുന്നു. കാരണം പാർമിജിയാനോ ആ സമയത്ത് എമിലിയയിലായിരുന്നു.
1749 മുതൽ കർദിനാൾ സിൽവിയോ വലന്റി ഗോൺസാഗയുടെ ശേഖരത്തിന്റെ ഭാഗമായിരുന്നതായി ഈ ഛായാചിത്രം അറിയപ്പെടുന്നു. വാസ്തവത്തിൽ ജിയോവന്നി പൗലോ പന്നിനിയുടെ ചിത്രങ്ങളോടൊപ്പം ഈ ചിത്രം ഉൾപ്പെടുത്തിയിരുന്നു. ശേഖരം മുഴുവൻ 1763-ൽ ആംസ്റ്റർഡാമിൽ വിറ്റു. ആ അവസരത്തിൽ അത് ഡെൻമാർക്കിലേക്ക് മാറ്റി.
ചിത്രകാരനെക്കുറിച്ച്
ഫ്ലോറൻസ്, റോം, ബൊലോഗ്ന, അദ്ദേഹത്തിന്റെ ജന്മനഗരമായ പാർമ എന്നിവിടങ്ങളിൽ ഒരു ഇറ്റാലിയൻ മാനേറിസ്റ്റ് ചിത്രകാരനും അച്ചടി നിർമ്മാതാവുമായിരുന്നു പർമിഗിയാനിനോ. , അദ്ദേഹത്തിന്റെ ചിത്രങ്ങളുടെ സവിശേഷതയായി "ഉൽകൃഷ്‌ടമായ വിഷയാസക്തി"യും പലപ്പോഴും മാതൃകകളുടെ ദീർഘീകരണവുമാണ്. അതിനുദാഹരണമായി വിഷൻ ഓഫ് സെന്റ് ജെറോം (1527), ലോംഗ് നെക്ക് വിത്ത് മഡോണ (1534) തുടങ്ങിയ ചിത്രങ്ങളും ഉൾപ്പെടുന്നു. അദ്ദേഹത്തിന്റെ മുഴുവൻ കരിയറിലും മാനേറിസ്റ്റ് കാലഘട്ടത്തിൽ ഉൾപ്പെടുന്ന ആദ്യ തലമുറയിലെ ഏറ്റവും അറിയപ്പെടുന്ന കലാകാരനായി അദ്ദേഹം അറിയപ്പെടുന്നു.
ഉറവിടങ്ങൾ
വർഗ്ഗം:കുട്ടികളുടെ ചിത്രങ്ങൾ വർഗ്ഗം:പർമിഗിയാനിനോ വരച്ച ചിത്രങ്ങൾ
മൈർഡൽസ്ജോക്കുൾ
മൈർഡൽസ്ജോക്കുൾ (pronounced, ഐസ്‌ലാന്റിക് for "(the) mire dale glacier" അഥവാ "(the) mire valley glacier") തെക്ക് ഐസ്ലാൻഡിൻറെ ഒരു മഞ്ഞുപാളിയാണ്. വടക്ക് വിക് മൈർഡലിൽ നിന്നും കിഴക്ക് കാണപ്പെടുന്ന ഐസ് ക്യാപ് ആണ് Eyjafjallajökull .ഈ രണ്ട് ഹിമാനികൾക്കും ഇടയിൽ Fimmvrðuháls ചുരം കാണപ്പെടുന്നു. അതിന്റെ ഉയരം 1,493 മീറ്ററാണ് (4,898 അടി). 1980- ൽ അത് 595 കിമീ 2 (230 ചതുരശ്ര മൈൽ) വിസ്തൃതിയുള്ളവയായിരുന്നു.
ഹിമാനിയുടെ മഞ്ഞുപാളികൾ കട് ല എന്ന സജീവ അഗ്നിപർവ്വതത്തെ ഉൾക്കൊള്ളുന്നു. അഗ്നിപർവതത്തിന്റെ കാല്ഡ്രാ 10 കിലോമീറ്ററാണ് (6 മൈൽ) വ്യാസം ഉള്ളതെങ്കിലും ഓരോ 40-80 വർഷത്തിലും അഗ്നിപർവ്വതസ്ഫോടനം ഉണ്ടാകുന്നു. 1918- ൽ അവസാനത്തെ അഗ്നിപർവ്വതസ്ഫോടനം നടന്നു. 2010 ഏപ്രിലിൽ Eyjafjallajökull ന് അടുത്ത് നടന്ന അഗ്നിപർവത സ്ഫോടനത്തിനു ശേഷം അഗ്നിപർവ്വത പ്രവർത്തനങ്ങൾ ശാസ്ത്രജ്ഞന്മാർ സജീവമായി നിരീക്ഷിച്ചുകൊണ്ടിരിക്കുകയാണ്. 930-ാം വർഷം മുതൽ, 16 സ്ഫോടനങ്ങളുണ്ടായിട്ടുണ്ട്.
പ്രയോഗസമുച്ചയം (ഭാഷ)
അഗദതന്ത്രത്തെ അടിസ്ഥാനമാക്കിയുള്ള മലയാളത്തിലെ ഒരു വിഷചികിത്സാഗ്രന്ഥമാണ് പ്രയോഗ സമുച്ചയം. കൊച്ചി രാജകുടുംബാംഗമായ കൊച്ചുണ്ണി തമ്പുരാനാണ് (1870-1937) പ്രയോഗ സമുച്ചയത്തിന്റെ രചയിതാവ്. കാലവഞ്ചനം എന്ന പ്രാചീനഗ്രന്ഥത്തിലെ ചിലഭാഗങ്ങൾ ഈ പുസ്തകത്തിൽ ഉൾപ്പെടുത്തിയിട്ടുണ്ട്. പദ്യരൂപത്തിലാണ് രചന.
പതിനൊന്നു പരിച്ഛേദങ്ങളായിട്ടാണ് അദ്ധ്യായങ്ങളെ വിഭജിച്ചിരിക്കുന്നത്. പ്രഥമ പരിച്ഛേദത്തിൽ ഇഷ്ടദേവതാ വന്ദനം, സർപ്പോൽപ്പത്തി, പാമ്പു കടിക്കാനുള്ള കാരണം, ദുർദ്ദേശ മർമ്മദേശങ്ങൾ, തുടങ്ങി വിഷമേറ്റാൽ മരിച്ചാലത്തെ ലക്ഷണം വരെ പ്രതിപാദിക്കുന്നു. പിന്നീടുള്ള പരിച്ഛേദങ്ങളിൽ മൂർഖ, മണ്ഡലി, രാജില ചികിത്സ തുടങ്ങി കീടാദിവിഷങ്ങൾ വരെ പ്രതിപാദിക്കുന്നു. ദശമ പരിച്ഛേദം, ദൂതലക്ഷണമാണ്. ഏകാദശ പരിച്ഛേദത്തിൽ കൈവിഷ ചികിത്സ തുടങ്ങിയവയും ഉൾപ്പെടുത്തിയിരിക്കുന്നു. മന്ത്രങ്ങളും ഔഷധനിർമ്മാണ പ്രമാണവും ഉൾപ്പെടുത്തിയിട്ടില്ല.
പുത്തേഴത്ത് രാമമേനോനാണ് അവതാരിക എഴുതിയിരിക്കുന്നത്. ചിലഭാഗത്ത് ഉദ്ധരണിയിൽ യോഗങ്ങൾ എഴുതിയിരിക്കുന്നതു കാണാം. അവ സ്വന്തം ചികിത്സയിൽ ഉപയോഗിച്ചുറപ്പു വരുത്തിയവാണ്. കേരളീയ വിഷചികിത്സയിൽ ഭൂരിപക്ഷവും ആധികാരിക ഗ്രന്ഥമായി സൂക്ഷിക്കുന്നു ഈ പുസ്തകം.
അവലംബം
ക്രിയാകൗമുദി- വി എം കുട്ടികൃഷ്ണമേനോൻ
വർഗ്ഗം:വൈജ്ഞാനിക ഗ്രന്ഥങ്ങൾ വർഗ്ഗം:വിഷചികിത്സ
ജോയ് സെബാസ്റ്റ്യൻ
മലയാളിയായ സാങ്കേതിക വിദഗ്ദ്ധനാണ് ജോയ് സെബാസ്റ്റ്യൻ. ചേർത്തല ഇൻഫോപാർക്കിലെ മലയാളി സ്റ്റാർട്ടപ്പ് കമ്പനിയായ ടെക്ജെൻഷ്യ സോഫ്റ്റ് വെയർ ടെക്നോളജീസ് പ്രൈവറ്റ് ലിമിറ്റഡ് എന്ന  സ്ഥാപനത്തിന്റെ മേധാവിയാണ്. ജോയ് സെബാസ്റ്റ്യന്റെ ടീം ഡിസൈൻ ചെയ്ത വീ കൺസോൾ, 2020 ൽ കേന്ദ്ര സർക്കാർ നടത്തിയ ഇന്നവേഷൻ ചലഞ്ചിൽ ദേശീയ തലത്തിൽ ഒന്നാം സ്ഥാനം നേടി. ഇന്ത്യയുടെ ഔദ്യോഗിക വീഡിയോ കോൺഫറൻസിംഗ് ടൂളാണ് വീ കൺസോൾ.
ജീവിതരേഖ
ആലപ്പുഴ ജില്ലയിലെ ചേർത്തല പാതിരപ്പള്ളി സ്വദേശിയാണ് ജോയ് സെബാസ്റ്റ്യൻ. ടി.കെ.എം. എഞ്ചിനീയറിംഗ് കോളേജിൽ നിന്ന് എം.സി.എ ബിരുദം നേടി. ജോയി സെബാസ്റ്റ്യൻ വർഷങ്ങളായി വീഡിയോ കോൺഫറൻസിംഗുമായി ബന്ധപ്പെട്ടാണ് പ്രവർത്തിക്കുന്നത്. 2000ൽ അവനീർ എന്ന കമ്പനിയിൽ വെബ് ഓഡിയോ കോൺഫറൻസിംഗിൽ തുടക്കം. അവനീറിന്റെ ഉടമയായ ജെയിംസിനു വേണ്ടി വീഡിയോ കോൺഫറൻസിംഗ് റിസർച്ച് ആൻഡ് ഡെലവലപ്‌മെന്റ് ചെയ്താണ് 2009ൽ ടെക്‌ജെൻഷ്യ ആരംഭിച്ചത്. പിന്നീട് യൂറോപ്പിലേയും യുഎസിലേയും ഏഷ്യയിലേയും പല കമ്പനികൾക്കും വേണ്ടി വീഡിയോ കോൺഫറൻസ് ഡൊമൈനിൽ ഗവേഷണ വികസന പ്രവർത്തനങ്ങൾ ടെക്‌ജെൻഷ്യ ഏറ്റെടുത്തിരുന്നു.
കേന്ദ്രസർക്കാരിന്റെ ഇന്നൊവേഷൻ ചലഞ്ച്
2019 -2020 ൽ, കൊറോണക്കാലത്ത് സ്ഥാപനങ്ങളും വിദ്യാലയങ്ങളും ദീർഘനാൾ അടഞ്ഞു കടന്നു. ഈ സാഹചര്യത്തിൽ ധാരാളൺ ഔദ്യോഗിക പ്രവർത്തനങ്ങൾ ഓൺലൈനിലേക്കു മാറി. കോവിഡ്-19 ബന്ധപ്പെട്ട സുരക്ഷാ മുൻകരുതലിന്റെ ഭാഗമായി വിവിധ മേഖലകളിൽ വീഡിയോ കോൺഫറൻസ് സംവിധാനം വ്യാപകമായി ഉപയോഗിക്കാനാരംഭിച്ചു. ഈ പശ്ചാത്തലത്തിലാണ് കേന്ദ്രസർക്കാരിന്റെ ഇന്നൊവേഷൻ ചലഞ്ച് പ്രഖ്യാപിക്കുന്നത്. നിലവിൽ ഉപയോഗിക്കുന്ന വീഡിയോ കോൺഫറൻസിങ് സംവിധാനങ്ങൾ സുരക്ഷയുടെ കാര്യത്തിൽ പിന്നിലാണ്. സ്വകാര്യതയ്ക്ക് മുൻതൂക്കം നൽകി ലോകോത്തര നിലവാരത്തിൽ ഒരു വീഡിയോ കോൺഫറൻസിങ് പ്ലറ്റ്‌ഫോം വികസിപ്പിക്കുകയെന്ന ലക്ഷ്യത്തോടെ ഇലക്‌ട്രോണിക്‌സ് ആൻഡ് ഐ.ടി. മന്ത് ഡിജിറ്റൽ ഇന്ത്യയും ചേർന്ന് ആവിഷ്‌കരിച്ച പദ്ധതിയായിരുന്നു ഇന്നവേഷൻ ചലഞ്ച് ഫോർ ഡെവലപ്‌മെന്റ് ഓഫ് വീഡിയോ കോൺഫറൻസ് സൊലൂഷൻ. ആപ്പിൽ വിവിധ വിഡിയോ റെസലൂഷനും ഓഡിയോ ക്വാളിറ്റിയും സാധ്യമാകണം. എല്ലാ ഉപകരണങ്ങളിലും പ്രവർത്തിക്കണം. നിരവധി ആളുകളുമൊത്ത് ഒരേ സമയത്ത് വിഡിയോ കോൺഫറൻസുകൾ നടത്താൻ സാധിക്കണം. കുറഞ്ഞതും, കൂടിയതുമായ ബാൻഡ് വിഡ്ത്തിൽ പ്രവർത്തിക്കണം തുടങ്ങിയവയായിരുന്നു നിബന്ധനകൾ.
രണ്ടായിരത്തോളം കമ്പനികളിൽ നിന്ന് മൂന്നു ഘട്ടമായാണ് വിജയിയെ കണ്ടെത്തിയത്. അവസാന നാലു കമ്പനികളുമായി സാങ്കേതിക വിദ്യയിലുള്ള കടുത്ത മൽസരത്തിലാണ് ഒന്നാം സ്ഥാനം നേടിയത്.
അവലംബം
വർഗ്ഗം:സാങ്കേതികവിദഗ്ദ്ധർ
എടശ്ശേരിക്കടവ്
മലപ്പുറം ജില്ലയിലെ കൊണ്ടോട്ടി താലൂക്കിലെ ചീക്കോട് ഗ്രാമപഞ്ചായത്തിലെ രണ്ടാം വാർഡിൽ ഉൾപ്പെടുന്ന ഒരു ചെറിയ ഗ്രാമമാണ് എടശ്ശേരിക്കടവ്. എടവണ്ണപ്പാറ നഗരത്തിൽ നിന്നും അരീക്കോട് റോഡിൽ ഏകദേശം രണ്ടര കിലോമീറ്റർ അകലത്തിലാണ് ഈ പ്രദേശം സ്ഥിതി ചെയ്യുന്നത്. ചാലിയാറിന്റെ ഓരം ചേർന്ന് കിടക്കുന്ന ഗ്രാമമായത്   തന്നെ  വർഷങ്ങൾക്ക്  മുമ്പു വരെ മണൽ വാരൽ ഉപജീവനമാക്കിയവരായിരുന്നു ഈ പ്രദേശവാസികൾ.
ചാലിയാറിൽ അഖില കേരള ഉത്തരമേഖല ജലോത്സവം നടക്കുന്നത് ഇവിടെയാണ്. ചീക്കോട്, കീഴുപറമ്പ് പഞ്ചായത്തുകളെ ബന്ധിപ്പിക്കുന്ന എടശ്ശേരിക്കടവ് പാലം കാലിക്കറ്റ് എയർപോർട്ട്, കോഴിക്കോട് മെഡിക്കൽ കോളേജ് എന്നിവിടങ്ങളിലേക്കുള്ള ഹ്രസ്വദൂര പാതയുമാണ്.
അവലംബം
വർഗ്ഗം:മലപ്പുറം ജില്ലയിലെ ഗ്രാമങ്ങൾ
വാഷൂ
വാഷൂ കൌണ്ടി ഐക്യനാടുകളിലെ നെവാഡ സംസ്ഥാനത്തു സ്ഥിതി ചെയ്യുന്ന ഒരു കൌണ്ടിയാണ്. 2010 ലെ യു.എസ്. സെൻസസ് പ്രകാരം ഈ കൌണ്ടിയിലെ ആകെ ജനസംഖ്യ 421,407 ആയിരുന്നു. നെവാഡയിലെ ജനസംഖ്യയേറിയ രണ്ടാമത്തെ കൌണ്ടിയാണിത്. റെനോ പട്ടണത്തിലാണ് കൌണ്ടി സീറ്റിൻറെ സ്ഥാനം. റെനോ, NV മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയുടെ ഭാഗമാണ് ഈ കൌണ്ടി.
ചരിത്രം
1861 നവംബർ 25 നു രൂപീകൃതമായ ഈ കൌണ്ടി നെവാഡ സംസ്ഥാനത്തെ യഥാർത്ഥത്തിലുള്ള 9 കൌണ്ടികളിൽപ്പെട്ടതാണ്. ഈ മേഖലയിൽ ആദ്യകാലം മുതൽ അധിവസിച്ചിരുന്ന വാഷൂ ഇന്ത്യൻ ജനതയുടെ പേരിനെ ആസ്പദമാക്കിയാണ് കൌണ്ടിയ്ക്ക് ഈ പേരു നല്കിയത്. 1864 ൽ ഇത് രൂപ് കൌണ്ടി യുമായി സംയോജിപ്പിച്ചിരുന്നു. 1861 ൽ വാഷൂ സിറ്റി യിലായിരുന്നു കൌണ്ടി സീറ്റ്. 1871 റെനോ പട്ടണം കൌണ്ടി സീറ്റായി നിലവിൽ വന്നു.
ഭൂമിശാസ്ത്രം
യു.എസ്. സെൻസസ് ബ്യൂറോയുടെ കണക്കുകൾ പ്രകാരം വാഷു കൌണ്ടിയുടെ ആകെ വിസ്തീർണ്ണം 6,542 സ്ക്വയർ മൈലാണ് (16,940 km2). ഇതിൽ 6,302 സ്ക്വയർ മൈൽ  (16,320 km2) പ്രദേശം കരഭൂമിയും ബാക്കി 240 സ്ക്വയർ മൈൽ പ്രദേശം  (620 km2) (3.7 ശതമാനം) ജലം അടങ്ങിയതുമാണ്. വാഷു കൌണ്ടിയിലെ ഏറ്റവും ഉയർന്ന പ്രദേശം മൌണ്ട് റോസ് ആണ്. ഇതിന് 10,785 അടി (3,287 മീ.) ഉയരമുണ്ട്. ഈ മേഖലയിലെ പ്രധാന കൊടുമുടി വിർജീനിയ പീക് ആണ്.
കൌണ്ടിയ്ക്കുള്ളിൽ ഏകീകരിക്കപ്പെട്ട് കോർപ്പറേഷനുകളാക്കപ്പെട്ട രണ്ടു പട്ടണങ്ങളാണ് റെനോ, സ്പാർക്സ് എന്നിവ.
ദ യംഗ് മദർ
ചരിത്രം
ഇപ്പോൾ അധികാരത്തിൽ വന്ന ഇംഗ്ലീഷ് രാജാവായ ചാൾസ് രണ്ടാമനെ പ്രീതിപ്പെടുത്തുന്നതിനായി, നെതർലാൻഡ്‌സിലെ സ്റ്റേറ്റ് ജനറൽ, ഹോളണ്ട്, വെസ്റ്റ് ഫ്രൈസ്‌ലാന്റ് സംസ്ഥാനങ്ങൾ അദ്ദേഹത്തിന് 25 ഓളം പെയിന്റിംഗുകൾ ഉൾപ്പെടെ ധാരാളം സമ്മാനങ്ങൾ വാഗ്ദാനം ചെയ്തു. ഈ ഡച്ച് സമ്മാനത്തിന്റെ ഭാഗമായിരുന്നു ദ യംഗ് മദർ. പെയിന്റിംഗിന്റെ വിഷയം രാജാവിന്റെ സഹോദരിയും ഓറഞ്ചിലെ വില്യം രണ്ടാമന്റെ വിധവയുമായ മേരി ഹെൻറിറ്റ സ്റ്റുവർട്ടിനെ പരാമർശിക്കുന്നതായി കാണാം. ദുഷ്‌കരമായ രാഷ്‌ട്രീയ സാഹചര്യങ്ങളിൽ അവർക്ക് തന്റെ മകന്റെ താൽപ്പര്യങ്ങൾ നിരീക്ഷിക്കേണ്ടിവന്നു. ചാൾസ് രണ്ടാമൻ ഡൗ വരച്ച ചിത്രത്തിൽ അതീവ സന്തുഷ്ടനാകുകയും ചിത്രകാരനെ ഇംഗ്ലണ്ടിലേക്ക് കൊണ്ടുവരാൻ ശ്രമിക്കുകയും ചെയ്തു. എന്നിരുന്നാലും, ഡൗ അദ്ദേഹത്തിന്റെ ക്ഷണം സ്വീകരിച്ചില്ല.
വിവരണം
റെംബ്രാൻഡിന്റെ ശിഷ്യനായിരുന്നുവെങ്കിലും ഡൗ അദ്ദേഹത്തിന്റെ ചിത്രരചനാ ശൈലി സ്വീകരിച്ചിരുന്നില്ല. നൂതനവും മിനുക്കിയതുമായ ഒരു സാങ്കേതികത ഡൗ വികസിപ്പിച്ചെടുത്തു. അത് സമഗ്രമായ വിശേഷാൽ പെയിന്റിംഗുകൾ നൽകാൻ അദ്ദേഹത്തെ പ്രാപ്തമാക്കി. അതിനാൽ, അതിസൂക്ഷ്‌മ റിയലിസ്റ്റിക് പെയിന്റിംഗുകൾ ലൈഡൻ ഫിജ്‌സ്‌ചിൽഡറിന്റെ വ്യാപാരമുദ്രയാണ്. അതിൽ നേതാവ് ഡൗ ആയിരുന്നു.
ദ യംഗ് മദറിൽ, ഒരു യുവതി ജനാലയ്ക്കരികിൽ സൂചി വർക്ക് ചെയ്യുന്നതായി ഇരിക്കുന്നു. അവർ തന്റെ ജോലിയിൽ നിന്ന് കാഴ്ചക്കാരനെ നോക്കുന്നു. അവരുടെ അരികിൽ ഒരു വേലക്കാരിയുടെ പരിചരണത്തിൽ ചൂരൽവള്ളി കൊണ്ട് നിർമ്മിച്ച ഒരു തൊട്ടിലിൽ അവരുടെ കുട്ടിയുണ്ട്. ജാലകത്തിലൂടെ വീഴുന്ന സൂര്യപ്രകാശത്താൽ പ്രകാശിക്കുന്ന ഇന്റീരിയറിൽ, ശ്രദ്ധേയമായ നിരവധി വസ്തുക്കൾ കാണാം. ജാലകത്തിനരികിൽ വീണുകിടക്കുന്ന തകരപ്പാത്രത്തിന്റെ അരികിൽ മുയലിന്റെ ശവമുള്ള ഒരു കൊട്ടയുടെ ഒരു ചെറിയ നിശ്ചലദൃശ്യമുണ്ട്. താഴെ വലത് കോണിൽ, കലാകാരൻ കൂടുതൽ വസ്തുക്കൾ കാണിക്കുന്നു. വീണുകിടക്കുന്ന വിളക്ക്, ഒരു ചൂൽ, ഒരു കൂട്ടം കാരറ്റ്, ഒരു തളികയിൽ ഒരു മത്സ്യം, ചത്ത പക്ഷി എന്നിവ അലങ്കോലപ്പെട്ട് കിടക്കുന്നതായി ചിത്രീകരിച്ചിരിക്കുന്നു. പശ്ചാത്തലത്തിൽ, പുകയുന്ന തീയിൽ രണ്ടുപേരെ ഇപ്പോഴും അവ്യക്തമായി കാണാം.
പതിനേഴാം നൂറ്റാണ്ടിൽ നിന്നുള്ള വിഭാഗങ്ങൾ പലപ്പോഴും പ്രതീകാത്മകത നിറഞ്ഞതാണ്. എന്നിരുന്നാലും സമകാലിക കാഴ്ചക്കാർക്ക് ഇത് എല്ലായ്പ്പോഴും പെട്ടെന്ന് ദൃശ്യമാകില്ല. ഉദാഹരണത്തിന്, യുവതിയുടെ പാവാടയിൽ പൂർണ്ണമായും മൂടിയിരിക്കുന്ന പാദസരം പോലെ, യുവ അമ്മയുടെ കരകൗശല ധർമ്മത്തെ പ്രതീകപ്പെടുത്തുന്നു. സ്ത്രീയുടെ പിന്നിലെ തൂണിൽ ഒരു കാമദേവനെ കാണാം. അത് കുഞ്ഞിന്റെ ഫലമായ (ദാമ്പത്യ) സ്നേഹത്തെ പരാമർശിക്കുന്നു. ഭർത്താവിന്റെ മേലങ്കിയും വാളും ഒരേ തൂണിൽ തൂക്കിയിരിക്കുന്നു. നിലത്തെ സ്ലിപ്പറും തൂണിലെ പക്ഷിക്കൂടും ശൃംഗാര ചിഹ്നങ്ങളാണ്.
ഇന്റീരിയറിലെ വിവിധ സ്ഥലങ്ങളിൽ, ജാലകത്തിലൂടെ കാണാൻ കഴിയുന്ന ലാൻഡ്‌സ്‌കേപ്പിനൊപ്പം, പെയിന്റിംഗിന് തീവ്രത നൽകുന്ന തൂങ്ങിക്കിടക്കുന്ന മൂടുശീലകൾ ഡൗ വരച്ചു.
പ്രൊവെനൻസ്
പെയിന്റിംഗ് പതിറ്റാണ്ടുകളായി ഇംഗ്ലീഷ് രാജകൊട്ടാരങ്ങളിലൊന്നിൽ തൂക്കിയിട്ട ശേഷം, ഓറഞ്ചിലെ സ്റ്റാറ്റ് ഹോൾഡർ വില്യം മൂന്നാമൻ ഈ സൃഷ്ടി നെതർലാൻഡിലേക്ക് തിരികെ കൊണ്ടുവന്നു. ഇവിടെ അത് ഹെറ്റ് ലൂ കൊട്ടാരത്തിൽ സ്ഥാപിച്ചു. സിമിയോണിന്റെ റെംബ്രാൻഡിന്റെ ദി സോംഗ് ഓഫ് പ്രെയ്‌സിന്റെ പ്രതിരൂപമായി. കുറച്ച് അലഞ്ഞുതിരിയലിനുശേഷം, 1774-ൽ ഹേഗിലെ പ്രിൻസ് വില്യം വി ഗാലറിയിൽ പെയിന്റിംഗ് എത്തി. നെപ്പോളിയന്റെ കാലത്ത് പെയിന്റിംഗ് ലൂവ്റിലേക്ക് പോയി. ഇത് തിരികെ ലഭിച്ചതിനുശേഷം, ഇത് ആദ്യം പ്രിൻസ് വില്യം വി ഗാലറിയിലും പിന്നീട് മൗറിറ്റ്ഷൂയിസിലും 1822 മുതൽ പ്രദർശിപ്പിച്ചു.
അവലംബം
വർഗ്ഗം:സ്ത്രീകളുടെ ചിത്രങ്ങൾ
ആമിന ജെ. മുഹമ്മദ്
നൈജീരിയൻ-ബ്രിട്ടീഷ് നയതന്ത്രജ്ഞയും രാഷ്ട്രീയക്കാരിയുമാണ് ആമിന ജെയ്ൻ മുഹമ്മദ് [ജനനം: ജൂൺ 27, 1961) ഐക്യരാഷ്ട്രസഭയുടെ അഞ്ചാമത്തെ ഡെപ്യൂട്ടി സെക്രട്ടറി ജനറലായി സേവനം അനുഷ്ഠിക്കുന്നു. മുമ്പ് 2015 മുതൽ 2016 വരെ നൈജീരിയൻ പരിസ്ഥിതി മന്ത്രിയായിരുന്നു. 2015-ന് ശേഷമുള്ള വികസന അജണ്ട പ്രക്രിയയിലെ ഒരു പ്രധാനി ആയിരുന്നു.
ആദ്യകാല ജീവിതവും വിദ്യാഭ്യാസവും
1961-ൽ യുകെയിലെ ലിവർപൂളിൽ ഒരു നൈജീരിയൻ മൃഗവൈദ്യൻ-ഉദ്യോഗസ്ഥനും ബ്രിട്ടീഷ് നഴ്‌സിനുമാണ് ആമിന മുഹമ്മദ് ജനിച്ചത്. അഞ്ച് പെൺമക്കളിൽ മൂത്തവളാണ്.
മുഹമ്മദ് കടുനയിലെയും മൈദുഗുരിയിലെയും ഒരു പ്രൈമറി സ്കൂളിലും ഐൽ ഓഫ് മാനിലെ ബുച്ചാൻ സ്കൂളിലും പഠിച്ചു. 1989-ൽ ഹെൻലി മാനേജ്മെന്റ് കോളേജിൽ ചേർന്നു. പഠനം പൂർത്തിയാക്കിയ ശേഷം നൈജീരിയയിലേക്ക് മടങ്ങണമെന്ന് അച്ഛൻ ആവശ്യപ്പെട്ടു.
കരിയർ
1981 നും 1991 നും ഇടയിൽ, നോർമൻ ആന്റ് ഡോബർൺ യുണൈറ്റഡ് കിംഗ്ഡം ആയി സഹകരിച്ച് വാസ്തുവിദ്യാ ഡിസൈൻ സ്ഥാപനമായ ആർച്ചൺ നൈജീരിയയിൽ മുഹമ്മദ് പ്രവർത്തിച്ചു. 1991 ൽ അവർ അഫ്രി-പ്രോജക്റ്റ്സ് കൺസോർഷ്യം സ്ഥാപിച്ചു, 1991 മുതൽ 2001 വരെ അതിന്റെ എക്സിക്യൂട്ടീവ് ഡയറക്ടറായിരുന്നു.
2002 മുതൽ 2005 വരെ യുണൈറ്റഡ് നേഷൻസ് മില്ലേനിയം പ്രോജക്ടിനായി മുഹമ്മദ് ടാസ്‌ക് ഫോഴ്‌സ് ഓൺ ജെൻഡർ ആന്റ് എഡ്യൂക്കേഷൻ ഏകോപിപ്പിച്ചു.
മുഹമ്മദ് പിന്നീട് നൈജീരിയൻ പ്രസിഡന്റിന്റെ സീനിയർ സ്പെഷ്യൽ അസിസ്റ്റന്റായി മില്ലേനിയം ഡെവലപ്മെൻറ് ഗോളുകളിൽ (MDGs) പ്രവർത്തിച്ചു. 2005-ൽ, MDGs ന്റെ നേട്ടങ്ങൾക്കായി നൈജീരിയയുടെ ഡെബ്റ്റ് റിലീഫ് ഫണ്ടുകളുടെ ഏകോപനം അവർക്കെതിരെ ചുമത്തി. ദാരിദ്ര്യ ലഘൂകരണം, ബജറ്റ് ഏകോപനം, നിരീക്ഷണം എന്നിവയുമായി നൂതനമായ സമീപനങ്ങളുള്ള ഒരു വെർച്വൽ പോവർട്ടി ഫണ്ട് രൂപകൽപ്പന ചെയ്യുന്നതും ദാരിദ്ര്യം, പൊതുമേഖലാ പരിഷ്കരണം, സുസ്ഥിര വികസനം എന്നിവയുമായി ബന്ധപ്പെട്ട വിഷയങ്ങളിൽ ഉപദേശം നൽകുന്നതും അവരുടെ ഉത്തരവിൽ ഉൾപ്പെടുന്നു.
മുഹമ്മദ് പിന്നീട് സെന്റർ ഫോർ ഡവലപ്മെന്റ് പോളിസി സൊല്യൂഷന്റെ സ്ഥാപകനും സിഇഒയും കൊളംബിയ യൂണിവേഴ്സിറ്റിയിലെ മാസ്റ്റേഴ്സ് ഇൻ ഡവലപ്മെന്റ് പ്രാക്ടീസ് പ്രോഗ്രാമിന്റെ അഡ്ജങ്ക്റ്റ് പ്രൊഫസറും ആയി. അക്കാലത്ത്, യുഎൻ സെക്രട്ടറി ജനറലിന്റെ 2015 ലെ വികസന അജണ്ടയെക്കുറിച്ചുള്ള ഉന്നതതല പാനലും സുസ്ഥിര വികസനത്തിനായുള്ള ഡാറ്റാ വിപ്ലവത്തെക്കുറിച്ചുള്ള സ്വതന്ത്ര വിദഗ്ദ്ധ ഉപദേശക സംഘവും ഉൾപ്പെടെ നിരവധി അന്താരാഷ്ട്ര ഉപദേശക ബോർഡുകളിലും പാനലുകളിലും അവർ സേവനമനുഷ്ഠിച്ചു. ഐക്യരാഷ്ട്ര വിദ്യാഭ്യാസ, ശാസ്ത്ര-സാംസ്കാരിക സംഘടനയുടെ (യുനെസ്കോ) വിദ്യാഭ്യാസത്തെക്കുറിച്ചുള്ള ആഗോള നിരീക്ഷണ റിപ്പോർട്ടിന്റെ (ജിഎംഇ) ഉപദേശക സമിതിയുടെ അദ്ധ്യക്ഷത വഹിച്ചു.
2012 മുതൽ, 2015-ന് ശേഷമുള്ള വികസന അജണ്ട പ്രക്രിയയിലെ പ്രധാനിയായിരുന്നു മുഹമ്മദ്. 2015-ന് ശേഷമുള്ള വികസന ആസൂത്രണത്തെക്കുറിച്ച് യുഎൻ സെക്രട്ടറി ജനറൽ ബാൻ കി മൂണിന്റെ പ്രത്യേക ഉപദേശകനായി സേവനമനുഷ്ഠിച്ചു. ഈ വേഷത്തിൽ, സെക്രട്ടറി ജനറൽ, അദ്ദേഹത്തിന്റെ പ്രമുഖ വ്യക്തികളുടെ ഉന്നത സമിതി (എച്ച്എൽപി), ജനറൽ അസംബ്ലിയുടെ ഓപ്പൺ വർക്കിംഗ് ഗ്രൂപ്പ് (ഒഡബ്ല്യുജി) എന്നിവ തമ്മിലുള്ള ബന്ധമായി അവർ പ്രവർത്തിച്ചു. 2014 മുതൽ സുസ്ഥിര വികസനത്തിനായുള്ള ഡാറ്റാ വിപ്ലവത്തെക്കുറിച്ചുള്ള സെക്രട്ടറി ജനറലിന്റെ സ്വതന്ത്ര വിദഗ്ദ്ധ ഉപദേശക ഗ്രൂപ്പിലും സേവനമനുഷ്ഠിച്ചു.
പരിസ്ഥിതി മന്ത്രി (2015-2017)
2015 നവംബർ മുതൽ 2017 ഫെബ്രുവരി വരെ പ്രസിഡന്റ് മുഹമ്മദു ബുഹാരിയുടെ മന്ത്രിസഭയിൽ മുഹമ്മദ് ഫെഡറൽ പരിസ്ഥിതി മന്ത്രിയായി സേവനമനുഷ്ഠിച്ചു. അക്കാലത്ത് പോൾ കഗാമെ അധ്യക്ഷനായ ആഫ്രിക്കൻ യൂണിയൻ (എയു) റിഫോം സ്റ്റിയറിംഗ് കമ്മിറ്റിയിൽ നൈജീരിയയുടെ പ്രതിനിധിയായിരുന്നു അവർ. 24 ഫെബ്രുവരി 2017 ന് അവർ നൈജീരിയൻ ഫെഡറൽ എക്സിക്യൂട്ടീവ് കൗൺസിലിൽ നിന്ന് രാജിവച്ചു.
നൈജീരിയയിലെ പരിസ്ഥിതി മന്ത്രിയായിരിക്കെ വംശനാശഭീഷണി നേരിടുന്ന നൈജീരിയൻ റോസ്‌വുഡ് അനധികൃതമായി ഇറക്കുമതി ചെയ്യുന്നതിനുള്ള ചൈനീസ് അഴിമതിയിൽ പങ്കെടുത്തതായി 2017-ൽ മുഹമ്മദിനെതിരെ ആരോപിക്കപ്പെട്ടു. നൈജീരിയൻ സർക്കാർ അവകാശവാദങ്ങൾ നിഷേധിച്ചു.
ഐക്യരാഷ്ട്രസഭയുടെ ഡെപ്യൂട്ടി സെക്രട്ടറി ജനറൽ
2017 ജനുവരിയിൽ മുഹമ്മദിനെ ഐക്യരാഷ്ട്രസഭ സെക്രട്ടറി ജനറൽ അന്റോണിയോ ഗുട്ടെറസ് ഐക്യരാഷ്ട്രസഭയുടെ ഡെപ്യൂട്ടി സെക്രട്ടറി ജനറലായി നിയമിക്കാനുള്ള ആഗ്രഹം പ്രഖ്യാപിച്ചു.
പുറത്തേക്കുള്ള കണ്ണികൾ
വർഗ്ഗം:1961-ൽ ജനിച്ചവർ വർഗ്ഗം:ബി.ബി.സി. 100 സ്ത്രീകൾ
ഗിൽഗിറ്റ്-ബാൾട്ടിസ്ഥാൻ
ഇന്നത്തെ ഗിൽ‌ജിത്-ബാൾട്ടിസ്ഥാന്റെ പ്രദേശം 1970 ൽ "നോർത്തേൺ ഏരിയാസ്" എന്ന പേരിൽ ഒരു പ്രത്യേക ഭരണവിഭാഗമായി മാറ്റപ്പെട്ടു. മുൻകാല ഗിൽ‌ജിറ്റ് ഏജൻസി, ബാൾട്ടിസ്ഥാൻ ജില്ല, അനവധി ചെറു മുൻ നാട്ടുരാജ്യങ്ങൾ എന്നിവയുടെ ഒരു സംയോജനമായാണ് ഇത് രൂപീകരിക്കപ്പെട്ടത്. ഇവയിൽ വലിപ്പമേറിയത് ഹൻ‌സയും നഗറുമാണ്. ഗിൽ‌ജിത്-ബാൾട്ടിസ്ഥാൻ മേഖലയിലെ ജനങ്ങളെ ശാക്തീകരിക്കുകയെന്ന ലക്ഷ്യത്തോടെ 2009 ൽ പരിമിതമായ സ്വയംഭരണം അനുവദിക്കപ്പെട്ട ഈ പ്രദേശത്തെ പാകിസ്താൻ മുൻ പ്രസിഡന്റ് ആസിഫ് അലി സർദാരി ഒപ്പിട്ട ഒരു സ്വയംഭരണ ഉത്തരവ് പ്രകാരം ഗിൽഗിറ്റ്-ബാൾട്ടിസ്ഥാൻ എന്ന് പുനർനാമകരണം ചെയ്യപ്പെട്ടിരുന്നു. എന്നിരുന്നാലും, പണ്ഡിതന്മാരുടെ അഭിപ്രായത്തിൽ ഈ പ്രദേശത്തിന്റെ യഥാർത്ഥ അധികാരം മുഖ്യമന്ത്രി, തെരഞ്ഞെടുക്കപ്പെട്ട അസംബ്ലി എന്നിവയേക്കാളുപരി ഗവർണറിലാണ് നിഷിപ്തമായിരിക്കുന്നത്. ഗിൽഗിത്-ബാൾട്ടിസ്ഥാൻ പ്രദേശത്തെ ജനതയിൽ ഒരു വിഭാഗം കശ്മീരുമായുള്ള പുനഃസംയോജനത്തെ എതിർക്കുകയും പാകിസ്താനുമായി ലയിച്ച് ഒരു പ്രത്യേകമായ അഞ്ചാമത്തെ പ്രവിശ്യയാകുവാൻ ആഗ്രഹിക്കുന്നുവെങ്കിലും  യുഎൻ പ്രമേയമനുസരിച്ച് മുഴുവൻ കശ്മീർ പ്രശ്‌നവും പരിഹരിക്കണമെന്ന ആവശ്യത്തെ ഇത് അപകടത്തിലാക്കുമെന്നതിന്റെ അടിസ്ഥാനത്തിൽ പാകിസ്താൻ ലയന ആവശ്യങ്ങളെ തള്ളിക്കളയുന്നു.
72,971 ചതുരശ്ര കിലോമീറ്റർ (28,174 ചതുരശ്ര മൈൽ) വിസ്തൃതിയുള്ള ഗിൽഗിറ്റ്-ബാൾട്ടിസ്ഥാൻ ഭൂരിഭാഗവും പർവതപ്രദേശമാണ്. ഈ പ്രദേശത്തെ ജനസംഖ്യ 1,800,000 ആയി 2015 ൽ കണക്കാക്കപ്പെട്ടിരിക്കുന്നു. തലസ്ഥാനമായ ഗിൽ‌ഗിത് നഗരത്തിലെ ജനസംഖ്യ 216,760 ആയി കണക്കാക്കപ്പെടുന്നു. "എയിറ്റ് തൌസന്റേർസിൽ" (സമുദ്രനിരപ്പിൽ നിന്ന് 8,000 മീറ്ററിലധികം (26,247 അടി) ഉയരമുള്ളതും സമീപ കൊടുമുടികളിൽ നിന്ന് സ്വതന്ത്രമായി നിലകൊള്ളുന്നതുമായ 14 പർവതങ്ങളെ ഇന്റർനാഷണൽ മൗണ്ടെനിറിംഗ് ആൻഡ് ക്ലൈംബിംഗ് ഫെഡറേഷൻ അഥവാ UIAA "എയിറ്റ് തൌസന്റേർസ്” ആയി അംഗീകരിക്കുന്നു) അഞ്ചെണ്ണവും 7,000 മീറ്ററിലധികം (23,000 അടി) മുകളിലുള്ളതുമായ അമ്പതിലധികം കൊടുമുടികളും ഗിൽഗിറ്റ്-ബാൾട്ടിസ്ഥാനിൽ സ്ഥിതിചെയ്യുന്നു. ധ്രുവപ്രദേശങ്ങൾക്ക് വെളിയിലുള്ള ലോകത്തിലെ ഏറ്റവും ദീർഘമായ മൂന്ന് ഹിമാനികൾ ഗിൽഗിറ്റ്-ബാൾട്ടിസ്ഥാനിൽ കാണപ്പെടുന്നു. പ്രധാന ടൂറിസം പ്രവർത്തനങ്ങളിൽ ട്രെക്കിംഗും പർവതാരോഹണവുമാണ്. ഇവ പ്രാധാന്യത്തോടെ വളരുകയും ചെയ്യുന്നു.
ആദ്യകാല ചരിത്രം
ഇടത്ത്‌|ലഘുചിത്രം|[[സ്കാർ‌ഡു|സ്കാർഡു നഗരത്തിന്റെ പ്രാന്തപ്രദേശത്തുള്ള മന്താൾ ബുദ്ധശില.]] ഗിൽ‌ജിത്-ബാൾട്ടിസ്ഥാനിലെ വിവിധങ്ങളായ പ്രദേശങ്ങളിൽ കാണപ്പെടുന്ന കൽക്കൊത്തുപണികൾ, പ്രത്യേകിച്ച് ഹൻസയിലെ പാസു ഗ്രാമത്തിൽ കണ്ടെത്തിയവയിൽനിന്നുള്ള സൂചനകളനുസരിച്ച് ബിസി 2000 മുതൽ ഇവിടെ മനുഷ്യ സാന്നിധ്യമുണ്ടായിരുന്നതായാണ്. ടിബറ്റൻ പീഠഭൂമിയിലെ മനുഷ്യാധിവാസത്തിനുശേഷമുള്ള അടുത്ത ഏതാനും നൂറ്റാണ്ടുകൾക്കുള്ളിൽ ഈ പ്രദേശത്ത് ബാൾട്ടിസ്ഥാനിലെ ബാൾട്ടി ജനതയുടെ പൂർവ്വഗാമികളായി ടിബറ്റുകാർ അധിവസിച്ചിരുന്നു. ഇന്ന് ബാൾട്ടിസ്ഥാൻ ലഡാക്കുമായി ഭൗതികമായും സാംസ്കാരികമായും സമാനത പുലർത്തുന്നു (മതപരമായി അല്ലെങ്കിലും). പ്രധാനമായും പടിഞ്ഞാറൻ പ്രദേശങ്ങളിലാണ് ദർദ് ജനത കാണപ്പെടുന്നത്. ഗിൽ‌ജിറ്റ്, ചിലാസ്, അസ്റ്റോർ, ഡയാമിർ എന്നിവിടങ്ങളിലെ ഷിന ഭാഷ സംസാരിക്കുന്ന ആളുകളാണ് ഈ ഇവർ. അതേസമയം ഹൻ‌സയിലും ഉപരി പ്രദേശങ്ങളിലും ബുറുഷാസ്കി, ഖോവാർ ഭാഷകൾ സംസാരിക്കുന്നവർക്കാണു പ്രാമുഖ്യം. ഹെറോഡൊട്ടസ്, നെർച്ചസ്, മെഗാസ്തീനസ്, പ്ലിനി, ടോളമി എന്നിരുടെ എഴുത്തുകൾ, പുരാണങ്ങളിലെ ഭൂമിശാസ്ത്രപരമായ പട്ടിക എന്നിവയിലും ദർദ് ജനതയെക്കുറിച്ചു പരാമർശിക്കുന്നു. ഒന്നാം നൂറ്റാണ്ടിൽ ഈ പ്രദേശങ്ങളിലെ ജനങ്ങൾ ബോൺ മതത്തിന്റെ അനുയായികളായിരുന്നുവെങ്കിലും രണ്ടാം നൂറ്റാണ്ടിൽ അവർ ബുദ്ധമതമാണു പിന്തുടർന്നത്.
399 നും 414 നും ഇടയിൽ, ചൈനീസ് ബുദ്ധ തീർത്ഥാടകനായ ഫാഹിയാൻ ഗിൽ‌ജിറ്റ്-ബാൾട്ടിസ്ഥാൻ സന്ദർശിച്ചു, അതേസമയം ആറാം നൂറ്റാണ്ടിൽ സോമാന പലോള (വിശാല ഗിൽ‌ജിറ്റ്-ചിലാസ്) ഒരു അജ്ഞാത രാജാവാണ് ഭരിച്ചിരുന്നത്. 627 നും 645 നും ഇടയിൽ, ചൈനീസ് ബുദ്ധ തീർത്ഥാടകനായ ഹുയാൻസാങ് അദ്ദേഹത്തിന്റെ ഇന്ത്യയിലേക്കുള്ള തീർത്ഥാടനമദ്ധ്യേ ഈ പ്രദേശത്തുകൂടി സഞ്ചരിച്ചിരുന്നു.
താങ് രാജവംശത്തിൽ നിന്നുള്ള ചൈനീസ് പുരാരേഖകനുസരിച്ച്, 600 നും 700 നും ഇടയിൽ, ഈ പ്രദേശം ഭരിച്ചിരുന്നത് ബോലു (ചൈനീസ്: 勃律പിൻയിൻ: bólǜ) എന്നറിയപ്പെട്ടിരുന്ന ബുദ്ധമത രാജവംശമാണ്. പലോള, പടോള, ബലൂർ എന്നിങ്ങനെയും ലിപ്യന്തരണപ്പെടുത്താം. ഇത് ബ്രഹ്മി ലിഖിതത്തിൽ പരാമർശിച്ചിരിക്കുന്ന പാലോള സാഹി രാജവംശമാണെന്ന് വിശ്വസിക്കപ്പെടുന്നു. അവർ വജ്രയാന ബുദ്ധമതത്തിന്റെ അനുയായികളായിരുന്നു. അക്കാലത്ത്, ഗിൽ‌ജിറ്റിനെ സൂചിപ്പിക്കാൻ ലിറ്റിൽ പാലോള (ചൈനീസ്: 大勃律) എന്ന പദവും ബാൾട്ടിസ്ഥാനെ സൂചിപ്പിക്കാൻ ഗ്രേറ്റ് പലോള (ചൈനീസ്: 大勃律) എന്ന പദവും ഉപയോഗിച്ചിരുന്നു. എന്നിരുന്നാലും ഇതേക്കുറിച്ചുള്ള രേഖകൾ തികച്ചും അവ്യക്തമാണ്.
600-കളുടെ മധ്യത്തിൽ മേഖലയിലെ താങ് സൈനിക പ്രചാരണങ്ങൾ കാരണമായുള്ള പടിഞ്ഞാറൻ തുർക്കിക് ഖഗാനേറ്റിന്റെ പതനത്തെത്തുടർന്ന് ഗിൽഗിറ്റ് ചൈനീസ് പരമാധികാരത്തിൻ കീഴിലായി. 600-കളുടെ അവസാനത്തിൽ, ഉദിച്ചുയർന്ന ടിബറ്റൻ സാമ്രാജ്യം ചൈനയിൽ നിന്ന് ഈ പ്രദേശത്തിന്റെ നിയന്ത്രണം പിടിച്ചെടുത്തു. എന്നിരുന്നാലും, ഉമയ്യാദ് കാലിഫേറ്റിന്റെയും പടിഞ്ഞാറ് അബ്ബാസിഡ് കാലിഫേറ്റിന്റെയും വർദ്ധിച്ചുവരുന്ന സ്വാധീനത്തെ അഭിമുഖീകരിച്ച ടിബറ്റുകാർ ഇസ്ലാമിക കാലിഫേറ്റുകളുമായി സഖ്യമുണ്ടാക്കാൻ നിർബന്ധിതരായിത്തീർന്നു. 700-കളുടെ മദ്ധ്യംവരെ ചൈനീസ്, ടിബറ്റൻ സേനകളും അതത് സാമന്ത രാജ്യങ്ങളും ഈ പ്രദേശത്തെ ആധിപത്യത്തിനുവേണ്ടി മത്സരിച്ചു. ഗിൽഗിറ്റിലെ ഭരണാധികാരികൾ താങ് ചൈനക്കാരുമായി സഖ്യമുണ്ടാക്കുകയും അവരുടെ സഹായത്തോടെ അറബികളെ തടഞ്ഞുനിർത്തുകയും ചെയ്തു.
644 നും 655 നും ഇടയിൽ, നവസുരേന്ദ്രാദിത്യ-നന്ദിൻ ഗിൽ‌ജിറ്റിലെ പലോള സാഹി രാജവംശത്തിന്റെ ഭരണാധികാരിയായി. ഡാനിയോർ ശിലാ ലിഖിതങ്ങൾ ഉൾപ്പെടെ നിരവധി സംസ്‌കൃത മുദ്രണങ്ങൾ അദ്ദേഹത്തിന്റെ ഭരണകാലത്തുനിന്നുള്ളതാണെന്ന് കണ്ടെത്തിയിരുന്നു. 600 കളുടെ അവസാനത്തിലും 700 കളുടെ തുടക്കത്തിലും ജയമംഗളവിക്രമാദിത്യ-നന്ദിൻ ഗിൽഗിറ്റിന്റെ രാജാവായിരുന്നു.
ചൈനീസ് രാജസദസിലെ രേഖകൾ പ്രകാരം, യഥാക്രമം 717 ലും 719 ലും ഗ്രേറ്റ് പലോളയിലെ (ബാൾട്ടിസ്ഥാൻ) ഒരു ഭരണാധികാരിയുടെ പ്പ്രതിനിധിസംഘത്തിൽപ്പെട്ട സു-ഫു-ഷെ-ലി-ജി-ലി-നി (Chinese: 蘇弗舍利支離泥; pinyin: sūfúshèlìzhīlíní) എന്ന പേരുള്ള വ്യക്തി ചൈനീസ് രാജസഭയിലെത്തിയിരുന്നു. കുറഞ്ഞത് 719/720 ആയപ്പോഴേക്കും ലഡാക്ക് (മാർഡ്) ടിബറ്റൻ സാമ്രാജ്യത്തിന്റെ ഭാഗമായിത്തീർന്നു. അപ്പോഴേക്കും ബാൾട്ടിസ്ഥാനിൽ ബുദ്ധമതം നിലവിലുണ്ടായിരുന്നതോടൊപ്പം സംസ്കൃതം ലിഖിത ഭാഷയുമായിരുന്നു.
720-ൽ സുരേന്ദ്രദിത്യയുടെ (ചൈനീസ്: 蘇 麟 陀 之 之; പിൻയിൻ: സാലന്റുഷ്യാ) പ്രതിനിധി സംഘം ചൈനീസ് രാജസഭയിലെത്തി. ചൈനീസ് രേഖകൾ അദ്ദേഹത്തെ ഗ്രേറ്റ് പലോളയിലെ രാജാവ് എന്നാണ് വിശേഷിപ്പിച്ചത്; എന്നിരുന്നാലും, ബാൾട്ടിസ്ഥാൻ അക്കാലത്ത് ഗിൽ‌ജിറ്റ് ഭരണത്തിൻ കീഴിലായിരുന്നോ എന്നത് അവ്യക്തമാണ്. ചൈനീസ് ചക്രവർത്തി കാഷ്മീറിലെ ഭരണാധികാരിയായ ചന്ദ്രപിദയ്ക്ക് ("Tchen-fo-lo-pi-li"), "കാഷ്മീറിലെ രാജാവ്" എന്ന സ്ഥാനപ്പേര് നൽകി. 721/722 ആയപ്പോഴേക്കും ബാൾട്ടിസ്ഥാൻ ടിബറ്റൻ സാമ്രാജ്യത്തിന്റെ സ്വാധീനത്തിൻകീഴിലായിത്തീർന്നു.
721–722 ൽ ടിബറ്റൻ സൈന്യം ഗിൽ‌ജിറ്റിനെയോ ബ്രൂഷയെയോ (യാസിൻ വാലി) പിടിച്ചെടുക്കാൻ ശ്രമിച്ചെങ്കിലും പരാജയത്തിൽ കലാശിച്ചു. ഈ സമയം, ചൈനീസ് രേഖകളനുസരിച്ച്, ലിറ്റിൽ പലോളയിലെ രാജാവ് മോ-ചിംഗ്-മാംഗ് ആയിരുന്നു (Chinese: 沒謹忙; pinyin: méijǐnmáng). ടിബറ്റുകാർക്കെതിരെ സൈനിക സഹായം ആവശ്യപ്പെട്ട് അദ്ദേഹം താങ് രാജസഭ സന്ദർശിച്ചിരുന്നു. 723 നും 728 നും ഇടയിലുള്ള കാലഘട്ടത്തിൽ കൊറിയൻ ബുദ്ധമത തീർത്ഥാടകനായ ഹൈക്കോ ഈ പ്രദേശത്തുകൂടി കടന്നുപോയി. 737/738 ൽ മെ ആഗ്റ്റ്സോം ചക്രവർത്തിയുടെ മന്ത്രി ബെൽ കൈസാങ് ഡോങ്‌റ്റ്സാബിന്റെ നേതൃത്വത്തിലുള്ള ടിബറ്റൻ സൈന്യം ലിറ്റിൽ പലോളയുടെ നിയന്ത്രണം ഏറ്റെടുത്തു. 747 ആയപ്പോഴേക്കും കൊറിയൻ വംശജനായ കമാൻഡർ ഗാവോ ക്സി സിയാൻഷിയുടെ നേതൃത്വത്തിൽ ചൈനീസ് സൈന്യം ലിറ്റിൽ പലോളയെ തിരിച്ചുപിടിച്ചു. അനന്തരം 753-ൽ സൈനിക ഗവർണർ ഫെങ് ചാങ്‌ക്വങ്ങിന്റെ നേതൃത്വത്തിൻകീഴിലുള്ള ചൈനീസ് സൈന്യം ഗ്രേറ്റ് പലോള പിടിച്ചടക്കി. എന്നിരുന്നാലും, 755 ആയപ്പോഴേക്കും, ആൻ ലുഷാൻ കലാപത്തെത്തുടർന്ന്, താങ് ചൈനീസ് സൈന്യം അവിടെനിന്നു പിൻവാങ്ങി. പിന്നീടൊരിക്കലും മധ്യേഷ്യയിലോ ഗിൽഗിറ്റ്-ബാൾട്ടിസ്ഥാനു ചുറ്റുമുള്ള പ്രദേശങ്ങളിലോ സ്വാധീനം ചെലുത്താൻ അവർക്കു കഴിഞ്ഞതുമില്ല. ഈ പ്രദേശത്തിന്റെ നിയന്ത്രണം ടിബറ്റൻ സാമ്രാജ്യത്തിനുമേൽ വന്നുചേർന്നു. ഈ പ്രദേശത്തെ ബ്രൂഷ എന്നാണ് അവർ വിശേഷിപ്പിച്ചത്, ഇത് ഇന്നത്തെ ഉപയോഗത്തിലുള്ള "ബുറുഷോ" എന്ന പേരുമായി പൊരുത്തപ്പെടുന്ന ഒരു സ്ഥലനാമമാണ്. ഈ പ്രദേശത്തിന്റെ ടിബറ്റൻ നിയന്ത്രണം എ.ഡി 800-കളുടെ അവസാനം വരെ നീണ്ടുനിന്നിരുന്നു.
ഏഴാം നൂറ്റാണ്ടിൽ സോറാസ്ട്രിയൻ മതം പിന്തുടരുന്ന തുർക്കിക് ഗോത്രക്കാർ ഗിൽ‌ജിറ്റിൽ എത്തുകയും ഗിൽ‌ജിറ്റിൽ ട്രാഖൻ രാജവംശം സ്ഥാപിക്കുകയും ചെയ്തു.
മധ്യകാല ചരിത്രം
പതിനാലാം നൂറ്റാണ്ടിൽ പേർഷ്യയിൽ നിന്നും മധ്യേഷ്യയിൽ നിന്നുമുള്ള സൂഫി മുസ്ലീം മതപ്രബോധകർ ബാൾട്ടിസ്ഥാനിൽ ഇസ്ലാമിനെ പരിചയപ്പെടുത്തി. കശ്മീർ വഴി ഇവിടേയ്ക്കു വന്ന മിർ സയ്യിദ് അലി ഹമദാനിയായിരുന്നു ഇവരിൽ പ്രശസ്തൻ. അതേ നൂറ്റാണ്ടിൽ തുർക്കിക് തർഖാൻ ഭരണാധികാരികളിലൂടെ ഇസ്‌ലാം ഗിൽഗിറ്റ് മേഖലയിൽ പ്രവേശിച്ചു. പല പ്രാദേശിക ഭരണാധികാരികളും ഭരണം നടത്തിയ ഗിൽഗിറ്റ്-ബാൾട്ടിസ്ഥാനിലെ ഭരണാധികാരികളിൽ പ്രശസ്തർ സ്കാർഡുവിലെ മക്പോൺ രാജവംശവും ഹൻസയിലെ രാജാക്കന്മാരുമായിരുന്നു. സ്കാർഡുവിലെ മൿപോണുകൾ പ്രത്യേകിച്ച് മുഗൾ രാജസദസുമായി സൗഹൃദബന്ധം പുലർത്തിയിരുന്ന അലി ഷേർ ഖാൻ അഞ്ചാന്റെ കാലഘട്ടത്തിൽ ഗിൽ‌ജിത്-ബാൾട്ടിസ്ഥാനുമായി ചിത്രാളിനേയും ലഡാക്കിനേയും കൂട്ടിച്ചേർത്തു. അഞ്ചൻ കാലഘട്ടത്തിൽ മേഖല സമൃദ്ധി കൈവരുത്തുകയും കല, കായികം, വാസ്തുവിദ്യ വൈവിധ്യം എന്നിവ ആസ്വദിക്കുകയും ചെയ്തു. ഗിൽ‌ഗിത് മേഖലയിലേക്ക് പോളോയെ പരിചയപ്പെടുത്തിയ അദ്ദേഹം ചിത്രാളിൽ നിന്ന് ഇന്ത്യൻ സംഗീതം പഠിക്കാൻ ഒരു കൂട്ടം സംഗീതജ്ഞരെ ദില്ലിയിലേക്ക് അയച്ചിരുന്നു. മുഗൾ വാസ്തുവിദ്യ ഈ പ്രദേശത്തെ വാസ്തുവിദ്യയെയും സ്വാധീനിച്ചു.
പിൽക്കാലത്ത് അഞ്ചന്റെ പിൻഗാമികളിലൊരാളായിരുന്ന അബ്ദൽ ഖാൻ ഈ പ്രദേശത്തു വലിയ സ്വാധീനം ചെലുത്തിയിരുന്നുവെങ്കിലും ബാൾട്ടിസ്ഥാനിലെ ജനപ്രിയ സാഹിത്യത്തിൽ "മിസോസ്" "മാൻ-ഈറ്റർ" എന്ന വിളിപ്പേരിൽ അദ്ദേഹം ഇപ്പോഴും ഇരുണ്ട വ്യക്തിയായി ജീവിക്കുന്നു. അവസാന മക്‌പോൺസ് രാജയായിരുന്ന അഹമ്മദ് ഷാ, 1811–1840 കാലഘട്ടത്തിൽ ബാൾട്ടിസ്ഥാൻ മുഴുവനായി ഭരിച്ചു. ഗിൽ‌ഗിത്, ചിത്രാൾ, ഹൻ‌സ എന്നീ പ്രദേശങ്ങൾ ഇതിനകം തന്നെ മൿപോണുകളിൽ നിന്ന് സ്വതന്ത്രമായിരുന്നു.
ഗിൽഗിത്തിലെ അവസാന കുപ്രസിദ്ധ സേഛാധിപതിയായിരുന്ന ശ്രീബാദത്ത് നാടുനീങ്ങുന്നതിനുമുമ്പ് ഒരു കൂട്ടം ഷിൻ ജനങ്ങൾ ഗിൽഗിത് ദർദിസ്ഥാനിൽ നിന്ന് കുടിയേറുകയും ദ്രാസ്, ഖർമാംഗ് പ്രദേശങ്ങളിൽ താമസമാക്കുകയും ചെയ്തിരുന്നു. ആ ഡാർദിക് ജനതയുടെ പിൻഗാമികളെ ഇന്നും കണ്ടെത്താൻ കഴിയും, മാത്രമല്ല അവരുടെ ഡാർദിക് സംസ്കാരവും ഷിന ഭാഷയും ഇപ്പോഴും നിലനിർത്തിയിട്ടുണ്ടെന്ന് വിശ്വസിക്കപ്പെടുകയും ചെയ്യുന്നു.
ഡോഗ്ര ഭരണം
ലഘുചിത്രം|അവസാന മക്‌പോൺ രാജ അഹമ്മദ് ഷാ (ലാസയിലെ ജയിലിൽ വച്ച് മരിച്ചു. c. 1845) 1839 നവംബറിൽ ഗുലാബ് സിങ്ങിനോട് കൂറ് പുലർത്തുന്ന ഡോഗ്ര കമാൻഡർ സോറവാർ സിംഗ് ബാൾട്ടിസ്ഥാനെതിരെ പ്രചാരണം ആരംഭിച്ചു. 1840 ആയപ്പോഴേക്കും അദ്ദേഹം സ്കാർഡു കീഴടക്കുകയും അതിന്റെ ഭരണാധികാരിയായ അഹ്മദ് ഷായെ പിടികൂടുകയും ചെയ്തു. പടിഞ്ഞാറൻ ടിബറ്റിലേക്കുള്ള മിന്നലാക്രണത്തിൽ സോറവാർ സിങ്ങിനൊപ്പം ചേരാൻ ഇത് അഹ്മദ് ഷായെ നിർബന്ധിതനാക്കി. അതേസമയം, സ്കാർഡുവിലെ അഡ്മിനിസ്ട്രേറ്ററായി (താനദാർ) ഭഗവാൻ സിങ്ങ് നിയമിക്കപ്പെട്ടു. എന്നാൽ അടുത്ത വർഷം, റോണ്ടുവിലെ അലി ഖാൻ, ഷിഗാറിലെ ഹൈദർ ഖാൻ, ഖാപ്ലുവിൽ നിന്നുള്ള ദൌലത്ത് അലി ഖാൻ എന്നിവർ ബാൾട്ടിസ്ഥാനിലെ ഡോഗ്രകൾക്കെതിരെ വിജയകരമായ പ്രക്ഷോഭത്തിന് നേതൃത്വം നൽകുകയും ഡോഗ്ര കമാൻഡർ ഭഗവാൻ സിങ്ങിനെ പിടികൂടുകയും ചെയ്തു.
ഒന്നാം ആംഗ്ലോ-സിഖ് യുദ്ധത്തിൽ സിഖുകാർ പരാജയപ്പെട്ടതിനുശേഷം, ഈ പ്രദേശം ജമ്മു കശ്മീർ നാട്ടുരാജ്യത്തിന്റെ ഭാഗമായിത്തീരുകയും 1846 മുതൽ ഇത് ഡോഗ്രാസിന്റെ ഭരണത്തിൻ കീഴിൽ തുടരുകയും ചെയ്തു. ഗിൽ‌ഗിറ്റിലെ ജനസംഖ്യ കശ്മീരികളിൽ നിന്ന് വംശീയമായി വ്യത്യസ്തമാണെന്ന് സ്വയം ഗ്രഹിക്കുകയും കശ്മീർ ഭരണകൂടം തങ്ങളെ ഭരിക്കുന്നത് ഇഷ്ടപ്പെടുകയും ചെയ്തില്ല. 1947 നവംബർ 1 വരെ ബ്രിട്ടീഷുകാർ ചില പ്രദേശങ്ങൾ താൽക്കാലികമായി പാട്ടത്തിനെടുത്തുവെങ്കിലും ഈ പ്രദേശം നാട്ടുരാജ്യത്തിന്റെ ഭാഗമായി തുടർന്നു.
ആദ്യ കാശ്മീർ യുദ്ധം
പാകിസ്താന്റെ സ്വാതന്ത്ര്യത്തിനുശേഷം ജമ്മു കശ്മീർ തുടക്കത്തിൽ ഒരു സ്വതന്ത്ര രാജ്യമായിത്തന്നെ തുടർന്നു. പിന്നീട് 1947 ഒക്ടോബർ 22 ന് പാകിസ്താന്റെ പിന്തുണയുള്ള ആദിവാസി പൗരസേന അതിർത്തി കടന്ന് ജമ്മു കശ്മീരിലേയ്ക്കു പ്രവേശിച്ചു. പ്രാദേശിക ആദിവാസി പൗരസേനകളും പാകിസ്താൻ സായുധ സേനയും ശ്രീനഗറിനെ കീഴടക്കാൻ നീങ്ങിയെങ്കിലും ഉറിയിലെത്തിയപ്പോൾ പ്രതിരോധ സേനയെ നേരിട്ടു. സഹായത്തിനായി ഹരി സിംഗ് ഇന്ത്യയോട് അപേക്ഷിക്കുകയും ലയന ഉടമ്പടിയിൽ ഒപ്പിടുകയും ചെയ്തു. ഗിൽഗിറ്റിന്റെ ജനസംഖ്യ ഇന്ത്യയിലേക്കുള്ള കൂട്ടിച്ചേർക്കലിനെ അനുകൂലിച്ചില്ല എന്നു പറയപ്പെടുന്നു. അതിർത്തി ജില്ലാ പ്രവിശ്യയിലെ (ഇന്നത്തെ ഗിൽ‌ജിത്-ബാൾട്ടിസ്ഥാൻ) മുസ്‌ലിം ജനവിഭാഗം പാകിസ്താനിൽ ചേരാൻ ആഗ്രഹിച്ചിരുന്നു. അവരുടെ അസംതൃപ്തി മനസ്സിലാക്കിയ ഗിൽഗിറ്റ് സ്കൌട്ടുകളിലെ മഹാരാജാവിന്റെ കമാൻഡറായിരുന്ന മേജർ വില്യം ബ്രൌൺ 1947 നവംബർ 1 ന് ഗവർണർ ഗൻസാര സിങ്ങിനെ അട്ടിമറിച്ചു. മേജർ വില്യം ബ്രൌൺ ആസൂത്രണം ചെയ്ത ഈ രക്തരഹിത അട്ടിമറി "ദത്താ ഖേൽ" എന്ന കോഡ് നാമത്തിൽ അവസാനമായി വിശദീകരിക്കപ്പെടുകയും മിർസ ഹസ്സൻ ഖാന്റെ കീഴിലുള്ള ജമ്മു കശ്മീർ ആറാം കാലാൾപ്പടയിലെ വിമത വിഭാഗം ഇതിൽ ചേരുകയും ചെയ്തു. ട്രഷറി സുരക്ഷിതമാണെന്നും ന്യൂനപക്ഷങ്ങളെ സംരക്ഷിക്കുന്നുണ്ടെന്നും ബ്രൗൺ ഉറപ്പുവരുത്തി. ഗിൽഗിറ്റ് തദ്ദേശീയർ ഒരു താൽക്കാലിക സർക്കാർ (അബൂരി ഹകുമാത്ത്) രൂപീകരിക്കുകയും പ്രസിഡന്റായി രാജാ ഷാ റെയ്സ് ഖാനെയും കമാൻഡർ-ഇൻ-ചീഫ് ആയി മിർസ ഹസ്സൻ ഖാനെയും നിയമിച്ചു. എന്നിരുന്നാലും, മേജർ ബ്രൌൺ ഇതിനകം ഖാൻ അബ്ദുൽ ഖയൂമിനെ ടെലിഗ്രാഫ് ചെയ്യുകയും പാകിസ്താനോട് ഏറ്റെടുക്കാൻ ആവശ്യപ്പെടുകയും ചെയ്തു. പാകിസ്താൻ രാഷ്ട്രീയ ഏജന്റായിരുന്ന ഖാൻ മുഹമ്മദ് ആലം ഖാൻ നവംബർ 16 ന് എത്തിച്ചേരുകയും ഗിൽഗിറ്റിന്റെ ഭരണം ഏറ്റെടുക്കുകയും ചെയ്തു. ബ്രൌൺ സ്വാതന്ത്ര്യ അനുകൂല ഗ്രൂപ്പിനെ മറികടന്ന് പാകിസ്താനിലേക്കുള്ള അനധികൃത കൂട്ടിച്ചേർക്കലിന് മിറുകളുടെയും രാജകളുടെയും അംഗീകാരം നേടി. ബ്രൌണിന്റെ ഇത്തരം പ്രവർത്തനങ്ങൾ ബ്രിട്ടീഷ് സർക്കാരിനെ അത്ഭുതപ്പെടുത്തിയിരുന്നു.
താൽക്കാലിക സർക്കാർ 16 ദിവസം നീണ്ടുനിന്നു. താൽക്കാലിക ഗവൺമെന്റിന് ജനസംഖ്യയെ സ്വാധീനിക്കാൻ കഴിഞ്ഞില്ല. സാധാരണ ജനതയുടെ പങ്കാളിത്തമില്ലായിരുന്ന ഗിൽ‌ജിറ്റ് കലാപം സൈനിക നേതാക്കളുടെ മാത്രം പ്രവൃത്തിയായിരുന്നു. ഹ്രസ്വകാലത്തേക്കെങ്കിൽപ്പോലും പാകിസ്താനിൽ‌ ചേരുന്നതിന് മേഖലയിലെ ജനത അനുകൂലമായിരുന്നില്ല. കലാപത്തിൽ പൊതുജനപങ്കാളിത്തം ഇല്ലായിരുന്നുവെങ്കിലും പാകിസ്താൻ അനുകൂല വികാരം സിവിലിയൻ ജനതയിലെ ഒരു വിഭാഗത്തിൽ രൂക്ഷമായിരുന്നുവെന്നും ഒപ്പം അവരുടെ കശ്മീർ വിരുദ്ധ വികാരങ്ങളും വ്യക്തമായിരുന്നുവെന്നും ചരിത്രകാരൻ അഹമ്മദ് ഹസൻ ഡാനി പരാമർശിക്കുന്നു.
ഗിൽ‌ഗിറ്റിന്റെ നിയന്ത്രണം ഏറ്റെടുത്ത ശേഷം, ഗിൽഗിറ്റ് സ്കൌട്ടുകളും ലഹളക്കാരും ഇന്ത്യൻ പ്രദേശങ്ങളായ ബാൾട്ടിസ്ഥാനിലേക്കും ലഡാക്കിലേക്കും നീങ്ങുകയും 1948 മെയ് മാസത്തോടെ സ്കാർഡു പിടിച്ചെടുക്കുകയും ചെയ്തു. അവർ ഇന്ത്യൻ സൈനിക ശക്തിയെ വിജയകരമായി പ്രതിരോധിക്കുകയും തുടർന്ന് ഡ്രാസ്, കാർഗിൽ എന്നിവ പിടിച്ചെടുക്കുകയും ലഡാക്കിലെ ലേയിലേക്കുള്ള ഇന്ത്യൻ ആശയവിനിമയം വിച്ഛേദിക്കുകയും ചെയ്തു. 1948 ലെ ശരത്കാലത്ത് ഇന്ത്യൻ സൈന്യം പ്രത്യാക്രമണം നടത്തുകയും കാർഗിൽ ജില്ല മുഴുവനായി തിരിച്ചുപിടിക്കുകയും ചെയ്തു. എന്നിരുന്നാലും ഇന്ത്യയുടെ ബാൾട്ടിസ്ഥാൻ പ്രദേശം ഗിൽഗിറ്റിന്റെ നിയന്ത്രണത്തിലായിത്തീർന്നു. 1948 ജനുവരി 1 ന് ഇന്ത്യ ജമ്മു കശ്മീർ പ്രശ്‌നം ഐക്യരാഷ്ട്രസഭയുടെ സുരക്ഷാ സമിതിയിലേക്ക് കൊണ്ടുപോയി. 1948 ഏപ്രിലിൽ, മുഴുവൻ ജമ്മു കശ്മീരിൽ നിന്നും പാകിസ്താനോടു പിന്മാറുവാനും ഇന്ത്യ അതിന്റെ സൈന്യത്തെ ഏറ്റവും കുറഞ്ഞ തലത്തിലേയ്ക്കു ചുരുക്കുന്നതിനും തുടർന്ന് ജനങ്ങളുടെ ആഗ്രഹങ്ങൾ അറിയാൻ ഒരു ജനഹിതപരിശോധന നടത്തേണ്ടതുണ്ടെന്നും ആവശ്യപ്പെട്ട് കൗൺസിൽ പ്രമേയം പാസാക്കി. എന്നിരുന്നാലും, പിൻ‌വാങ്ങലുകളൊന്നുംതന്നെ നടത്തിയിട്ടില്ല. ആദ്യം പാകിസ്താൻ പിൻ‌വാങ്ങണമെന്ന് ഇന്ത്യ നിഷ്കർഷിച്ചുവെങ്കിലും പിന്നീട് ഇന്ത്യ പിൻ‌വാങ്ങുമെന്നതിന് യാതൊരു ഉറപ്പുമില്ലെന്നു വാദിച്ചുകൊണ്ട് പാകിസ്താൻ ഈ പ്രദേശത്തെ അവരുടെ അധിനിവേശം ഇപ്പോഴും തുടരുന്നു.
അവലംബം
വർഗ്ഗം:ഇന്ത്യയിലെ തർക്കപ്രദേശങ്ങൾ വർഗ്ഗം:ഗിൽഗിറ്റ്-ബാൾട്ടിസ്ഥാൻ വർഗ്ഗം:കശ്മീർ വർഗ്ഗം:പാകിസ്താനിലെ പ്രവിശ്യകൾ
ഗ്ലൗസെസ്റ്റർ ദേശീയോദ്യാനം
ഗ്ലൗസെസ്റ്റർ ദേശീയോദ്യാനം പടിഞ്ഞാറൻ ആസ്ത്രേലിയയിലെ ഒരു ദേശീയോദ്യാനമാണ്. പെർത്തിൽ നിന്നും തെക്കായി 281 കിലോമീറ്ററും പെംബെർട്ടണിൽ നിന്നും ഏകദേശം 3 കിലോമീറ്ററും അകലെയാണ് ഈ ദേശീയോദ്യാനം.
ഈ ദേശീയോദ്യാനത്തിൽ പ്രശസ്തമായ ഒരു കാറി മരമായ ഗ്ലൗസസ്റ്റർ മരമുണ്ട്. മരത്തിൽ ഉറപ്പിച്ച കയറുന്നതിനായുള്ള ആണികളിലൂടെ കാഴ്ച്ചകൾ കാണാനുള്ള 61 മീറ്റർ ഉയരത്തിലുള്ള ഒരു പ്ലാറ്റ്ഫോമിലേക്ക് കയറാം. 1946ൽ ഈ മേഖല സന്ദർശിച്ച മുൻ ഗവർണർ ജനറലായ ഡ്യൂക്ക് ഓഫ് ഗ്ലൗസെസ്റ്ററിന്റെ പേരാണ് ഈ മരത്തിനും ദേശീയോദ്യാനത്തിനുമിട്ടിരിക്കുന്നത്.
അവലംബം
വർഗ്ഗം:ഐ.യു.സി.എൻ. വർഗ്ഗം II വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
ചെറുവിറയൻ പുള്ള്
ചെറുവിറയൻ പുള്ളിന്റെ ഇംഗ്ലീഷിലെ പേര് Lesser Kestrel എന്നാണ്. ശാസ്ത്രീയ നാമം Falco naumanni എന്നുമാണ്.
ഇവ പ്രജനനം ചെയ്യുന്നത് മെഡിറ്റരേനിയൻ തൊട്ട് തെക്കു മദ്ധ്യ ഏഷ്യകൂടി ചൈനയും മംഗോളിയയും വരെയാണ്. തണുപ്പുകാലത്ത് ആഫ്രിക്ക, പാകിസ്താൻ, ഇന്ത്യ, ഇറാഖ് എന്നിവിടങ്ങളിലേക്ക് ദേശാടനം നടത്തുന്നു.
വിവരണം
27–33 സെ.മീ നീളം. 63-72 സെ.മീ ചിറകുകളുടെ അറ്റം തമ്മിലുള്ള അകലം. ആണിനു് തലയും വാലും ചാര നിറം.
പ്രാണികളേയും ചെറിയ പക്ഷികളേയും ഉരഗങ്ങ്ങ്ങളേയും കരണ്ടുതിന്നുന്ന ജീവികളേയും ഭക്ഷണമാക്കാറുണ്ട്.
കാലവഞ്ചനം
പാരമ്പര്യ വിഷ ചികിത്സയിൽ സംസ്‌കൃതവും പ്രാകൃതവുമായ ഏഴു ഗ്രന്ഥങ്ങളുണ്ടായിട്ടുണ്ടെന്ന് കരുതുന്നു. അതിലൊന്നാണ് കാലവഞ്ചനം. ആരാണ് കർത്താവെന്നോ ഏതുകാലത്താണ് രചന നടന്നതെന്നോ വ്യക്തമല്ലാത്ത പ്രാചീന വിഷചികിത്സാ ഗ്രന്ഥമാണ് കാലവഞ്ചനം. ഈ ഗ്രന്ഥം ഇപ്പോൾ എവിടെയെങ്കിലുമുണ്ടോ എന്നറിവില്ല. പക്ഷേ, ഇതിലെ ചില ഭാഗങ്ങൾ പ്രയോഗസമുച്ചയം പോലുള്ള ചില പുസ്തകങ്ങളിൽ കാലവഞ്ചനം എന്ന പേരിൽ തന്നെ എടുത്തു ചേർത്തിട്ടുണ്ട്.
അവലംബം
പ്രയോഗസമുച്ചയം (ഭാഷ)- കൊച്ചുണ്ണി തമ്പുരാൻ
വർഗ്ഗം:വിഷചികിത്സ വർഗ്ഗം:സംസ്കൃത ഗ്രന്ഥങ്ങൾ
ഭോജ്പൂരി ഭാഷ
വടക്കേന്ത്യയിലും നേപ്പാളിലും സംസാരിക്കുന്ന ഇന്തോ-ആര്യൻ ഭാഷയാണ് ഭോജ്പൂരി. ബീഹാറിലും ഉത്തർ പ്രദേശിലും ജാർഖണ്ഡിലുമാണ് ഇത് പ്രധാനമായും സംസാരിക്കുന്നത്.
എഴുത്തുരീതി
കൈതി ലിപിയിലാണ് ഇത് എഴുതുന്നത്. എന്നാൽ 1894ൽ ദേവനാഗരിയെ പ്രാഥമിക ലിപിയായി സ്വീകരിച്ചു. 16-ആം നൂറ്റാണ്ടുമുതൽ 20-ആം നൂറ്റാണ്ടു വരെ ഭോജ്പുരി, അവാധി, മൈഥിലി, ഉറുദു, മഗതി, ഹിന്ദി എന്നീ ഭാഷകൾ എഴുതാനാണ് കൈതി ഉപയോഗിച്ചിരുന്നത്. 1960ൽ സർക്കാർ കൈതി ഇപ്പോൾ ബീഹാറിലെ കുറച്ചു ജില്ലകളിലേ ഉപയോഗിക്കുന്നുള്ളൂ എന്ന് കണ്ടെത്തി.
പുറം കണ്ണികൾ
വർഗ്ഗം:ഇന്ത്യയിലെ ഭാഷകൾ വർഗ്ഗം:ബിഹാറി ഭാഷകൾ